
DISSERTATIO MEDICA 


INAUGURALIS 


DE STRYCHNIA, 


QUAM, 


ANNUENTE SUMMO NUMINE, 


EX AUCTORITATE REVERENDI ADMODUM VIRI, 


D. GEORGII BAIRD, SS. T.P. 


ACADEMIAE EDINBURGENAE PRAEFECTI ; 
NECNON 
AMPLISSIMI SENATUS ACADEMICI CONSENSU, 


ET NOBILISSIMAE FACULTATIS MEDICAE DECRETO ; 


I3ro Gradu Porctorts, 


SUMMISQUE IN MEDICINA HONORIBUS AC PRIVILEGIIS 
RITE ET LEGITIME CONSEQUENDIS ; 


ERUDITORUM EXAMINI SUBJICIT 


JOANNES HUTTON BALFOUR, 


Scotus, 
CHIRURGUS, 
SOCIETATIS REGIZ MEDIC EDINENSIS PRAESES 
ET SOCIUS EXTRAORDINARIUS 5 


NECNON 


SOCIETATIS PLINIANZE SOC. EXT. NUPERQUE PRAESES. 


«© Rien n’interesse que ce qui est vrai, et rien en medecine n’est vrai 
que ce qui a l’experience et l’observation pour base.” 


IV. ID. JULIT, HORA LOCOQUE SOLITIS, 


EDINBURGI: 
EXCUDEBANT A. BALFOUR ET SOCIL 
M.DCCC.XXXI. . 

PATRI MEO 


ANDREAE BALFOUR, Armicrro, 


Qui 


TOT TANTISQUE NOMINIBUS 


ME DEVINCTUM SIBI REDDIDIT, 


HASCE LABORIS MEI PRIMITIAS, 


QUAS, 


SI ARTIS APOLLINARIS PERITIAM, NEVE ALIUD SPECTAREM, 


SIBI MERITO VINDICARE POSSET, 


GRATA, MEMORE MENTE 


SACRO, 


JOANNES HUTTON BALFOUOR. 

GEORGIO BALLINGALL, M.D. Keuitt, 


CHIRURG. MILIT. IN ACAD. EDIN. PROFESSORI, 


&e. &ec. &e. 
OMNIA SUAE ARTIS STUDIA, 
SINGULARI AFFECTU SUMMOQUE HONORE, 
COLENTI, 


CUJUS SUB AUSPICIIS REI MEDICAE PRINCIPIA HAUSIT, 


HOC LEVE TENTAMEN, 


PROPTER MULTA IN SE LARGITA 


CUM OFFICIA TUM CONSILIA, 
D. D. D. 


AUCTOR. 

VIRO CELEBERRIMO, 
JOANNI ABERCROMBIE, M.D. 
QUI 
ARTE SALUTIFERA NULLI SECUNDUS, 
TANTISQUE IMPLICITUS NEGOTIIS, 

IN ETHICES TAMEN DISCIPLINAS 
TAM SEDULO TAMQUE PROBABILITER 
INCUBUIT. 


HAEC QUALIACUNQUE SINT 


INSCRIBIT 


OBSERVANTISSIMUS EJUS, 


AUCTOR. 

VIRUM SPECTATISSIMUM 
ROBERTUM GRAHAM, M.D. 
BOTAN. IN ACAD. EDIN. 
PROFESSOREM, 

CUJUS DE BOTANICE MERITA UT SILEAS?, 


NAM TALI PRAECONE NIL EGENT, 


HOC TAMEN MUNUSCULO, 
OB EJUS IN SE PROLIXUM FAVOREM, 
HAUD MINUS AC ILLAM MORUM SUAVITATEM 


QUA OMNES SIBI DISCIPULOS CONCILIAT, 


COLET AUCTOR. 

MEDICO PERITISSIMO 
ANDREAE DUNCAN, M.D. 
MAT. MED. IN ACAD. EDIN. 
PROFESSORI, 

OB PRAECEPTA CLINICO UTILISSIMA, 
SIBI 
IN NOSOCOMIO REGIO EDINENSI, 
CLERICI MUNERA EXERCENTI, 
BENIGNE TRADITA, 

HOC OPUSCULUM, 

HA, QUA PAR EST, VENERANTIA, 


OFFERT AUCTOR. 


DISSERTATIO MEDICA 


INAUGURALIS 


DE 


STRYCHNIA. 


Nutua CHEMIAE pars majori studio diligenti- 
usque nuper exculta fuit quam ea, quae vege- 
tabilium proprietates spectat. Inventum, quo 
ostenditur, has vires in plurimis exemplis prin- 
cipio peculiari, quod alcali plus minus reprae- 
sentat, Inesse, novam in scientia epocham no- 
tavit, et observationis campum late patentem 
aperuit, ubi chemici celeberrimi laboraverunt 
et maximo successu adhuc laborant. 
Sertuerner* apud Germanos pharmacopola 


primus fuisse videtur, qui investigatione tam 


* Annales de Chimie et de Physique, t. v. p. 21. 


B 


2 DISSERTATIO 


ampla, tamque utili praecessit. Anno MDcCcCcIIi 
materiam in opio morphiam nunc vocatam in- 
venit, quam alcalinam esse manifeste ostendit. 
Derosne* et Seguint eum aliquatenus ante- 
cesserunt, quorum uterque ex opio materiam 
crystallinam nactus est, ille vero naturam vi- 
resque ejus non definivit, hic autem, quamvis 
de ea Societati Gallicae commentarium legit 
tamen alcali non vocavit. Pauci vero ad Ser- 
tuerneri inventum animos attendebant, donec 
tentamen secundum anno MDCCCXVII In medium 
protulit. Ex eo tempore plures celebres apud 
Gailos chemici, praesertim Robiquet, Pelle- 
tier et Caventou, hanc rem sedulo investigave- 
runt. Omnia fere Materiae Medicae remedia 
efficacia horum laboribus disyjuncta, principia 
omnino comprobata ostenderunt. Inter vege- 
tabilia alcalia jamjam separatim detecta mor- . 
phia Opio, strychnia variarum Strychni specie- 
rum fructui succoque, brucia Bruceae antidy- 


sentericae cortici, cinchonia et quina varia- 


* Ann. de Chimie, t. xlv. p. 257.—Duncan’s Disp. 12th 
Hdit. p. 538. 


+ Ann. de Chimie, t. xcii. p. 225. 

rum Cinchonae specierum cortici, veratria Ve- 
ratri albi Colchicique autumnalis radici, emetia 
Violae et Ipecacuanhae, picrotoxia Cocculo sub- 
eroso, solania Solano dulcamarae et elaterina* 
forsan HElaterio inesse reperta sunt. Horum 
plura quotidie deteguntur, et verisimile videtur 
analysin cautam principium simile in unoquo- 
que vegetabili deprehensuram. i, ut debet, 
ad systematis formam haec investigatio redu- 
ceretur, sequens scriptoris recentis monitum 
consideratu. dignum esse puto: ‘* Chemis- 
try would be more benefited, and perhaps 
the claims of chemists themselves enhanced, if 
those engaged in this mteresting department 
of analysis were to connect as much as possible 
the alkalis of vegetables yet to be examined. 
with the principles already discovered in ge- 
nera having an analogous action on the animal 


economy. At all events, on discovering a well 


* Hoc principium nuper purum ab amico meo Doctore 
Joanne Davie Morries detectum fuit. Substantia est 
alba, crystallina, et in obliqua prismata coit. Elaterii vir- 
tutibus maxime praeditum est sicuti Professores Duncan 
et Christison probaverunt. Vide Edin. Medical and Sur- 
gical Journ. vol. xxxv. p. 339. 

defined new principle, no pains should be spared 
to trace it, not only in the other species of the 
same genus, but also in all other genera of si- 
milar physiological properties.” “d 

Plerique credunt plantas, quae se invicem for- 
ma externa structuraque interna referunt, simi- 
libus proprietatibus quoque in plurimis exemplis 
esse praeditas. Si hoc compertum esset, cum 
historia naturalis, tum medicina magis procede- 
ret et progrederetur.’ Probetur enim plantas, in 
eadem classe ob figuram similem externam inter 
se unitas, viribus similibus medicis quoque pol- 
lere, patet vegetabilium classes principiis firmi- 
oribus nisuras, herbarumque scientiam perfec- 
tiorem et ad medicinam magis accommodatam 
fore. Si classes secundum analogiae proprie- 
tatum legem ordinarentur, medicus plantas in- 
digenas pro exoticis substituere disceret. Prae- 
cipue vero utile foret apud regiones externas, 
terrasque ubi solita Materiae Medicae remedia 
inveniri non possent, si enim planta quaedam 
non adesset, aliam eyusdem familiae naturalis ibi 


* Kidin. Medical and Surgical Journal, vol. xviii. p. 152. 

repertam supponeret. Decandolle,* Richardt 
aliique plures tractatus utiles hac de re Jam edi- 
derunt ; multum vero adhuc tum chemico, tum 
botanico superest agendum, antequam ordo na- 
turalis perfici potest. Plurima exempla in me- 
dium afferri possunt, quae probant ejusdem ge- 
neris vel familiae plantas similibus proprietati- 
bus praeditas esse. Malvae sunt emollientes ; 
Gentianeae amarae et febrifugae ; Cochleareae 
_antiscorbuticae ; Papavera narcotica ; Pinus te- 
rebinthinam reddunt ; Acaciae gummi; Grami- 
na in omnibus fere casibus farinam, cibumque 
nutrientem ferunt ; Cruciferae acres sunt et sti- 
mulantes; Labiatae stomachicae et carmina- 
tivae; Apocyneae acres, irritantes; Umbelli- 
ferae roborantia et stimulantia semina habent ; 
Euphorbiaceae acres purgant. 

Haec res tamen adhuc in incunabulo esse 
videtur, quia variae et nonnullae formido- 
losae difficultates nondum superantur; qua- 
rundam enim plantarum organa similia sunt, 
dum vires medicae omnino variant. Plu- 


rima igitur obstant quominus plantae in classes, 


* Decandolle sur les Proprietés Med. des Plantes. 
+ Richard sur les Plantes Medicales. 

secundum formam externam medicasque pro- 
prietates, redigi possint. HEffectus quoque me- 
dicamentorum in corpus variantes secundum 
organa quibus adhibentur, et secundum doses 
ipsas, hoc difficilius reddunt. Difficultates ve- 
ro minime olim superandae jam vincuntur, et 
-scientiae inventa viam ad novas et insperatas 
analogias complanant. Mihi persuasum est, si- 
mul ac analysis satis aucta fuerit, et principia 
varia caute collecta, nos omnia hujus terrarum 
orbis vegetabilia philosophice ordinaturos. 
Classificatio huyusmodi principiis nixa attente 
considerari debet, nihil autem hoc eitius effi- 
cere potest quam recentes in chemia vegetabili 
investigationes ; exinde enim apparet alcali pe- 
culiare in plurimis exemplis ejusdem generis 
vel familiae ita membra pervadere, ut ex om- 
nibus aliis penitus segregari possint. | 
Haec omnia principia secundum Pelletier et 
Dumas ex carbonio, oxygenio, hydrogenio et ni- 
trogenio constant, et, quia hae generales propri- 
etates in omnibusreperiuntur alcalinaesse patet ; 
colores acidis mutatos restituunt, vegetabiles 
caeruleos in virides mutant, et sales cum acidis 
medios eficiunt. Videntur ea cum acido in plan- 
3 


\ 

ta semper conjungi, et salem plus minus in aqua 
solvendum constituere. Propter solutionis faci- 
litatem hoc modo parantur : Substantia vegeta- 
bilis ita in aqua maceratur, ut solvatur sal, 
principium autem proprium salinum additur, 
quod cum acido coit, et alcalinum emittit. In 
hoc processtis stadio saepe cum materia resin- 
osa et colorante miscetur, ex qua, cum animali 
carbone mistum, et mn alcohole ebulliente solu- 
tum expeditur. Tune colatur, et alcali sin- 
cerum aquam expellendo formatur. 

Principia alcalina physiologicas plantarum, 
ex quibus comparantur, virtutes In unum max- 
ime conflatas possidere reperta sunt, quocirca 
chemicorum investigationes medicinam ipsam 
promoverunt. Remedium enim, non tantum— 
certius et efficacius agit, sed, parte omni inutili 
saepe autem nauseosa remota, dosis minuitur. 
Alcali actuosum in plurimis casibus ita efficacis- 
sime agit, ut medici nuper tantum eo uti ausi 
sint. Vicinorum autem apud Continentem 
praesertim Gallorum audacia laboresque reme- 
dia plura nova et utilia introduxerunt. Con- 
fitendum tamen haec saepe nimium laudari, 
medicosque temerarios et imperitos multa in- 

juria aegrotantes saepe affecisse. |Minime 
tamen hance ob causam rejicienda, sed pro- 
prietates, effectus, agendique modus magis 
attente considerandi, praesertim autem cum, ut 
alcali statim describendum, morbos sanarunt, 
qui remediis maximo judicio adhibitis omnino 
restiterunt. 

Inter alcalia vegetabilia nonnulla veneno- 
rum violentissimorum inveniuntur, quorum 
potentia, si cum acido conjunguntur, augeri 
videtur, visque sic acquisita ex solutionis 
facilitate aucta pendet. Effectus ergo primo 
in animalia inferiora, deinde in corpus huma- 
num prudenter tentandi. Quamvis enim non- 
nullae plantae, animalibus innocuae, homini 
nocent, et propterea in paucis exemplis huic 
methodo semper non fidendum, tamen nos in 
remedio venenoso adhibendo raro in errorem 
ducit, et nunquam negligendum. Medicus, qui 
substantiae alicujus effectum in animalia sana 
vel hominem notans caute, et, ut ita loquar, 
tentandi causa in morbis pro remedio utitur, 
saepe, sed immerito culpatus fuit. Experimen- 
ta enim solummodo remediorum vim in ae- 


grum ipsum probant, quae recte usurpata raro 

nocent. Si vero Materia Medica est necessario 
imperfecta, quamdiu herbarum scientia fines 
profert, si natura adhuc substantiis novis 
morborum remediis abundat, sequitur medi- 
cum indicationibus cautis experimentisque no- 
vum, ubi alia frustra sunt, remedium invenire 
conantem, humani generis salutem pro virili 
promovere, artisque utilitati, cui seipsum de- 
vovit, consulere. 

Cum mihi est persuasum conclusiones eo 
accuratiores fore quo latius observationes pa- 
tent, et cum nucis vomicae strychniaeque effec- 
tus in morbo vidi, dum celebris nostri Materiae 
Medicae Professoris, et Doctoris Shortt clericus 
eram, in animum induxi, ut alios quoque ad 
hoc remedium tentandum persuaderem, me 
dissertationem de strychnia remedio utili mi- 
nimeque contemnendo scripturum. 

I. Primo mihi est consilium de plantarum fa- 
milia naturali unde nux vomica obtinetur trac- 
tare, et species sub genere Strychno describere. 

II. De alcali Strychniae invento et variis 
quibus conficitur modis, chemicisque factis, 
quod ad eam pertinet ejusque sales, mentionem 


faciam. 

III. De nucis vomicae strychniaeque et in 
hominem sanum, et animalia effectibus physio- 
logice et medico-legaliter consideratis scribam. 

IV. Modum operandi, quantum fieri potest, 
describam. 

V. Effectus ejus in morbo, utendi methodus 
sive interna sive externa, varlique morbi, 
quibus est adhibita, considerandi. Exempla 
quoque plura a me observata adducam. 

VI. Postremo conclusiones, quae ex factis 
sequuntur, quantum in me, colligam. 

Res est magni momenti, plus autem tempo- 
ris laborisque necessarium est, quam hujus 
thesis brevitati convenit, quapropter spero 
quodcunque minus enucleatum, minusve per- 


fectum sit mihi condonatum iri. 

HISTORIA BOTANICA. 


PLANTAE, quae strychniam praebent, familiam 
omnino naturalem formant, et sub genere 
Strychni includuntur. Verbum_ strychnos, 
trychnos vel strychnum, in veterum scriptis oc- 
currit ; etiamsi autem generi, quod a recenti 
penitus distat, tribuitur, tamen aliquatenus in- 
- dividuae plantae sub eo inclusae proprietatibus, 
quae speciem hanc repraesentant, praeditae 
sunt. Species variae a Dioscoride, * Plinio, t 
et Celso t notantur, quae, quantum jam dig- 
nosci potest, generi Solano pertinere videntur. 
Verbum strychnos vel “ nightshade,” ex verbo 
Graeco orgawww ‘ subverto,” ut quidam pu- 
tant, ob virtutes narcoticas egregias non- 
nullarum hujus generis plantarum, derivatur : 


Ali vero ex orevyw “ torqueo.” Linnaeus 


* Dioscorides, 8:0. 6, xo. wwe. ys. &e. 

+ Plin. Hist. Nat. lib. xxi. cap. 31; lib. xxvi. cap. 2, 
et lib. xxvii. cap. 8.—Bauhin. Pinac. lib. v. p. 166. 

+ Celsus, lib. ii. cap. 33. 


“ Solanum, quam orguyvy Graeci vocant.” 

forsan hoc verbo utebatur ob relationem 
inter virtutes plantarum, quae sub hoc ge- 
nere continebantur, et proprietates planta- 
rum de quibus antiqui scribunt. 

Genus Strychnos, classi Pentandriae, ordinique 
Monogyniae systematis Linnaei, et Luridarum 
Linnaei, Apocynearumque Jussieu ordini natu- 
rali pertinet. Apocynearum* familia, cui hoc ge- 
nus a pluribus auctoribus tribuitur, admodum 
numerosa, et proprietatibus variis penitusque 
diversis insignitur. Hujus classis individuae 
plantae externa forma, viribus, usibusque Con- 
volvulaceas, Gentianeas et Rubiaceas referunt. 
Acres sunt, stimulantes, nec multumastringunt. 
Hae vires imbecillae utiles fiunt, si in unum 
confiantur, magna vi pollent, et venena actuo- 
sa et periculosa constituunt, Etiamsi scrip- 
tores plures Strychni genus huic familiae tri- 
buunt, tamen Jussieu, Decandolle, aliique prop- 
ter recentes observationes, id familiae natu- 


ralis Apocyneis minime similis, etsi cognatae 


* Familiae character apud Persoon Syn. vol. 1. p. 264, 
videri potest.—Decandolle sur les prop. med. des plantes 
edit. 2de, p. 212.—Richard sur les plantes med. partie 
prem. p. 315, 

typum habere putant.* Plantarum hujus no- 
vae familiae characteres haud ita accurate dig- 
noscuntur, ut aliquid certi de us dici possit. 
Huic familiae ex Apocyneis sic segregatae 
Strychnearum nomen inditur. De viribus 
specierum tantum paucarum medicis certi- 
ores sumus. Idem acre principium in pluri- 
marum cortice, foliis, immaturaque pulpa sese 
manifestat. Pulpa matura edi potest, sed 
sapor astringens manet. Generis species 
notae sequuntur: Strychnos nux vomica, Ig- 
natii, colubrina, Tieuté, potatorum, pseudo- 
china, brachiata, Madagascarensis, spinosa, ax- 
illaris, lucida. Harum quatuor strychniam 
certe praebent, quae reliquis vel omnino de- 
est, vel nondum detegitur. 

Prima alcali praebens, quae ad hanc rem 
praesertim adhibetur, Strychnos est nux vo- 
mica,t quae vulgo “ Poison-nut, Rats-bane” 


appellatur. Nux est vomica officinarum 


* M. Auguste de St. Hilaire aliique genus ad Apocy- 
nearum familiam referunt. 

+ Lin. Spec. Plant. 1753, vol. i. p. 189. et Mat. Med. 
p- 77.—Persoon Syn. vol. i. p. 264.—Sprengel Syst. Ve- 
getab. vol. i, p. 672. 

Bauhini* et Rau;t Strychnos foliis quin- 
quenerviis Wachendorffi; + in Horto In- 
dico Malabarico sub nomine Caniram figu- 
ratur ; || Musadie est apud Telingas, et in 
Plantis Doctoris Roxburgh Coromandelensi- 
bus optima hujus plantae est figura. Apud 
Indiam orientalem, ut plurimae aliae species, 
nascitur, Zeylonae crescit, et apud Malaba- 
riam et Coromandelam abundat, ubi secundum 
Roxburgh per tempora frigida floret. Arbor 
mediae magnitudinis locis arenosis gaudet, 
truncus brevis, curvus, inermis, aliquando pe- 
dibus duodecim ambiri potest.** Rami ab- 
normes sunt, cortex levis et abietis colorem 
refert ; folia opposita, breviter petiolata, ovata, 


integra, splendentia, utrinque glabra, magnitu- 


$$ 


* Bauhin. Pinac. lib. 12. p. 511. 

+ Raii Hist. Plant. vol. ii. p. 1814. 

+t Wachend. Hort. Ultraj. p. 32. 

|| Hort. Mal. vol. i. tab. 37. p. 68. 

{| Vol. i. Tab. 4. 

§ Rheede tamen dicit, “ flores estivo tempore fert, 
pluvioso fructus.” | 

** « Caudex ambitu amplexum duorum hominum im- 


plens.” Hort. Mal. vol. i. p- 68. 
3 

do variat, saepe sesquipollicem usque ad qua- 
tuor longa et unum ad tres lata.* Flores sunt 
parvi, subalbidi, odorem minime gratum emit- 
tentes; calyx quinquefidus et deciduus, co- 
rolla monopetala ac etiam quinquefida. Iruc- 
tus, bacca globosa aurantii magnitudinem ae- 
quans, tunica dura, levi, vestitur ; color, si matu- 
ra, profunde ruber ; pulpa molli ubi semina duo 
vel quinque reconduntur. Semina, quae nu- 
cem vomicam} officinalem constituunt, com- 
pressa sunt, rotunda, unum pollicem lata, duo 
vel tres lineas crassa, unum latus umbilico in- 
struitur, alterum deprimitur, colorem cinereum 
habent, pilis laneis sericisque teguntur, unum- 
quodque viginti grana ponderat, sapor om- 
nino amarus. Lignum est durum et apud 
Coromandelam ad oeconomicos plures usus ad- 
hibetur. Nucis vomicae vires Arabiae incolis 


primo notae erant. Doctor Roxburgh dicit ra- 


* Varietas distinguitur, quia nonnunquam folia variant, 
quae in exemplo ad Professorem Graham a Doctore 
. Wright apud Negapatam misso videtur. 

+ Sie vocatam quia vomitum efficere putabatur. Her- 
man. Mat. Med. vol. i. p. 338, 

dicem apud Coromandelam febres intermitten- 
tes serpentumque venenosorum morsus sanare. 
Semina quoque hanc ob causam secundum 
Rheede usurpabantur.* ffectus vero vio- 
lenti medicos, ne his pro remedio uteren- 
tur, praevenisse videntur. Hulsius apud Raium 
sic dicit, ‘* praedicta symptomata me ab usu 
hujus nucis (vomicae) in homine absterrent.”t 
Cito vero in Materia Medica adhibebatur, et 
in Editione Pharmacopeeie Londinensis prin- 
cipe A. D. MDCLI in medium prolatae hujus 
remedii mentio facta est. 

Plures Pharmaceutici tamen hoc remedium 
plus nocere quam prodesse putabant ; ‘* Adol- 
phus Occo in sua pharmacopeeia testatur 
Julium Alexandrum ad se scripsisse, nucem 


vomicam, ablegandam nec ad compositionis 


* < Usus seminum in fructibus per duos annos conti- 
nuatus, sumpto singulis diebus uno aut duobus numero, 
efficit ut morsus venenatus colubri vulgo cobra capella 
dicti nullas noxas adferat.” Hort. Mal. vol.i. p. 68. Raius 
hoc citans recte dicit “ si credere fas sit.” Hist. Plant. 
vol, ii. p. 1662. 

+ Raii Hist. Pl. vol. ii. p. 1814. 

ullius usum admittendam, quippe adversaturam 
semper naturae humanae, nec quicquam tamen 
interea unquam commodi allaturam.”* Semina 
ad vim spirituum meraciorum imebriantem 
augendam adhibita sunt, et venenatorum exem- 
pla non desunt, quando haec cum cerevisia 
miscebantur. 

Strychniaquoque ex secunda specie, Strychno 
Ienatii, paratur, quae raro auctoribus distin- 
guebatur.t Nonnulli hance plantam ex genere 
Strychno separant, et Ignatia amara seu Ig- 
natiana Philippinica vocatur.f Arbor est ra- 
mosissima, sarmentis scandentibus. Folia 
sunt opposita, ovata, acuta; flores albi, pani- 
eulis axillaribus, odorem gratum emittunt ; 
corolla monopetala. fructus ovatus, sicco 
levique cortice tectus, pyri magnitudinem 
aequat. Semen quasi faba Indica, faba febri- 
fuga, Serapionis nux vomica apud antiquos 


dignoscitur. Apud Indiam, ubi pro panacea se- 


* Rai Hist. Pl. vol. ii. p. 1814. 
+ Murray App. Med. vol. i. p. 478.—Richard sur 
les Plantes Med. prem. partie, p. 326. 
¢ Linn. Supp. p. 149.—Persoon Syn. vol. i. p. 265. 
D 

mina habita sunt, itacelebria fuerunt ut Jesuitae 
Hispanici ex ordinis sui fundatore iis nomen 
dederint, et Sancti Ignatii fabas vocaverint.* 
Hae fabae subrotundae, abnormes, inaequales, 
durae, corneae, et carnea flava pulpa tectae, 
nucis moschatae magnitudinem aequant; 
amarae sunt, non multum olent, et apud in- 
digenas Igasur, Mananaog, (7. e. victoriosi), 
et De Caba Longa vocantur. Fabas in Euro- 
pam Jesuita Camelli primus introduxit. Dum 
apud insulas Philippinicas commorabatur, hujus 
plantae et fabarum exempla ad Raium misit. 
Anno mMpcxcIx Raius et Petives hac de planta 
apud ‘* London Philosophical ‘Transactions” 
tentamen publicaverunt.t T'ebres intermit- 
tentes apud Indos Strychni Ignatii semimibus 
sanari dicuntur, et Le Grand specifica esse 
putat.t Dictum est Anacardii officinalis fruc- 
tum pro Ignatii faba apud mercatores ali- 


Cy 


* Ignatius Loyola, A. D. 1535 fundavit. Alston Mat. 
Med. vol. ii. p. 38. 

+ Lond. Phil. Trans. vol. xxi. p. 88, et seq. 
Plantae figura apud p. 69.—Berg. Mat. Med. vol.i. p. 146. 

{ In notis ad J. Ribeyro Hist. de l’ile de Ceylon. 

quando vendi. Mocino afirmat semen in 
regione Mexicana pro Ignatii faba eique si- 
millimum venire, sed Decandolle hoc ad 
novum genus Phaloen sub Rubiaceis inclusum 
refert. 

Strychnia quoque aliquando ex Strychno 
colubrina, sed multo rarius quam ex al- 
teris speciebus paratur.* Scriptores botanici 
de hac Strychni specie plus minus confuse 
scribunt. Linnaeus et Persoon hac descrip- 
tione utuntur ; Strychnos foliis ovatis, acutis, 
cirrhis simplicibus. Sprengel sic describit ; 
Strychnos foliis ovato-subrotundis, mucronatis 
utrinque glabris, triplinerviis, parallele venosis, 
paniculis cymosis lateralibus, corolla extus 
villosa, fructibus muricatis.+ Plantae charac- 
teres ita a Sprengel sine cirrhis descripti ex- 
emplo siccato mihi a Doctore Graham comiter 
ostenso bene congruunt. Strychnos est Wa- 
chendorffii foliis trinerviis ovatis binatis,t et 


figura huic non absimilis in Horto Malabarico, 


* Rich. sur les Pl. Med. prem. partie, p. 328. 
+ Lin. Persoon, et Sprengel, loc. jam cit. 
t Hort. Ultraj. p. 32. 

Modira-caniram seu Pao da Cobra appellata 
invenitur.* Plurimi auctores huic plantae pro 
synonymo, sed Linnaeus et Persoon omnino al- 
teri referunt. Arboris altitudo haud contem- 
nenda, et fructus eyus magna est bacca. Cor- 
tex lignum colubrinum appellatur, quia apud 
Coromandelae oram pro remedio certo habetur, 
quo Cobra de capella, Linnaei Colubri najae, 
aeque ac serpentum aliorum morsus sanantur. 
Lignum colubrinum olim multum in arte me- 
dicamentaria adhibebatur, de quo plurimi scrip- 
tores dicunt. Garcias ab Horto tres varietates 
ligni notat, et de eo ita loquitur ; “non modo 
adversus animalium virus ejaculantium morsus 
ictusque efficax est Lignum colubrinum, sive 
potius radix, sed etiam contra lumbricos, pa- 
pulas, exanthemata, impetigines, choleram et 
febres intermittentes.”t 


* Hort. Mal. vol. viii. tab. 24. p. 47. 

+t Garcias ab Horto Hist. Aromat. apud Indos nase. lib. 
i. cap. 44,—Murray, App. Med. vol. 1. pp. 375 et 486.— 
Lin. Flor. Zeyl. pp. 139 et 190. Mat. Med. 79. Amoen. 
Acad. vol. ii. p. 1054.—Raii Hist. PL. p. 1806.—Herman. 
Mat. Med. vol, i. p. 234-5. 

Nulla alia Strychni species adhuc nota 
praeter Strychnon ‘Tieuté strychniam  sup- 
peditat.* Duo clara venena Indiana sunt, 
de quibus plurima mira narrantur, Upas aut 
Ipo denominata, quod verbum venenum ve- 
getabile valet. Arbor Javae venenosa unum 
ex his venenis upas tieuté nominatum gignit. 
Olim de hac arbore dictum erat nullam plan- 
tam intra lapidis jactum vivere posse, aves in 
eyus ramos considentes extemplo mori, et suc- 
cum venenosum, nisi totum corpus veste gossi- 
pina valida tegeretur, inter colligendum ne- 
care. Gotanici saepe plantam, quae hoc vene- 
num praebuit, frustra invenire conati sunt, quia 
Javae incolae tanta cura, tantoque silentio ar- 
borem evigilabant ut diu nemini nota esset. 
Rumphius de ea primus aliquid a vero non 
omnino alienum, quamvis cum falso mistum, 
scripsit. Postea Focerch Batavus, de hac ar- 
bore tractatum Anglice versum apud The- 


saurum Londinensem MDCCLXxxuI et Dar- 


* Rich. sur les Pl. Med. part. prem. p. 328.—Vide 


etiam Lin. Persoon, Sprengel, Wachend, loc. jam cit. 


22 DISSERTATIO 


winit Hortum Botanicum, scripsit. Hanc 
vero rem tam ficte et fabulose narravit, ut 
necessario sequatur eum vel penitus credu- 
lum esse, vel errorem alios fallendo propagare.* 
Inter omnes fabulas hujus plantae natura adhuc 
ignota erat, donec Domini Deschampst et 
Leschenaultt arbori mysticae illuxerunt.’ Les- 
chenault, Professore Jussieu suadente, hanc ar- 
borem venenosam accurate investigavit, et trac- 
tatum de ejus natura in medium protulit. Ve- 
nenum speciel Strychni succum esse invenit, 
quam Strychnon Tieutévocavit. Arbor in India 
Bohon Oopas appellatur, et apud ‘Turat, Balam- 
booang et Celebum nemora in Javae insula 
reperitur.§ Ibi cum variis amoenis generibus 
aromaticis conjungitur, nimirum, Pipere, Ku- 


genia, Myristica; quia idem in vertice sol 


“ Darwin, Bot. Garden, Part IT. Not. p. 138, &c. Vid. 
etiam, Part II. cant. iil. lin. 237 et seq. 

+ An. des Voyages, t. 1. p. 70. 

{ Annales du Mus. d’Hist. Nat. t. xvi. p. 459, et seq. 
Ann. de Chim. et Phys. t. xxiv. p. 44. 

§ Malte Brun Geog. vol. iii. p. 413. 

vim suam in succos cum generum plantarum 
maxime lethalium, cum saluberrimorum edit.* 
Upas proprietates actuosae secundum Pelletier 
et Caventou analysin ex Strychnia pendent.t 
Jam mihi est propositum aliquid de aliis fa- 
miliae Strychnearum membris prius loqui, quam 
de virtutibus ejus chemicis et usibus tracto. 
Primum de Strychno potatorum, Anglorum 
nuce purificante, dicam,{ quae magnitudine 
Strychnon nucem vomicam superans, delicatior 
quoque est, et rarius occurrit. Folia sunt op- 
posita, ovata, acuta, quintriplinervia, venosa, 
cymi axillares, corolla fauce villis albis clausa ; 
bacca magnitudine cerasi, monosperma ; flores 
albissimi, aromatici. Dr. Roxburgh in opere 
de Coromandelae plantis hanc delineavit.§ An- 
‘ 


* Arboris figura et methodus venenum parandi viden- 
tur in Ann. du Mus. t. xvi. 

ft An. de Chim. et Phys. t. xxiv. 

{ Linn. Suppl. 148.—M. Aug. de St. Hilaire Plantes 
usuelles des Brazil. liv. i. p.4.—Persoon et Sprengel, &c. 
lec, cit. 


§ Vol. i. tab. 5. 

alysi et experimento probatur huic plantae nul- 
lam strychniam inesse.* 

Strychnos brachiatat alia apud Peru species 
inventa venenosa esse non videtur, et cervi 
semina edunt. Nulla tamen plantae pars, 
quantum mihi notum est, analysi adhuc sub- 
jecta fuit. Planta est foliis oppositis, ovatis, 
oblongis, acuminatis, quinquenerviis; caule 
brachiata tereti, floribus corymbosis, corolla 
extus hirsuta. 

Strychnos pseudochina vel pseudo-quina,t 
quam in Brasilia Auguste de St. Hilaire in- 
venit, tertia species est. Folia sunt ovata, 
quinquenervia, subtus villosa; racenii composi- 
ti, axillares, pilosi; truncus inermis. Quina 
do campo apud Brasilienses vocatur, et pro 
Cortice Peruviano usurpatur. Nulla Strychnia 


secundum Vauquelin analysin in hac planta sese 


* Orfila Toxicolog. vol. i. p. 278. 

+ Vid. Lin. Pers. et Sprengel, loc. cit-—Ruiz et Pa- 
von Flor. Peruv. et Chil. vol. i. p. 30. tab. 137. fig. b. 

¢ Plantes usuelles des Brazil. liv. i. tab. i—Dict. de 
Med. t. xix. p. 562.—Sprengel, loc. cit. 

indicat; et hae tres haud cum aliis hujus gene- 
ris speciebus ita in suis viribus congruunt, ut 
classificatio ob proprietates similes medicas for- 
mari possit. 

Nullae aliae species restant praeter Strych- 
non spinosum apud Madagascar, Strychnon 
lucidum apud Novam Hollandiam inventum ; 
Strychnon Madagascarensem in ea regione 
scatentem, et Strychnon axillarem in Bengalia 
—indigenam.* Harum nullae analysi cautae sub- 
jectae sunt, et virtutes adhuc medicas penitus 
ignoramus. 


HISTORIA CHEMICA. 


Generis Strychni plantis sic delineatis, me- 
thodus, qua Strychnia ex variis paratur, jam est 
describenda. Strychniam nucis vomicae princi- 
pium, quod experimento probatur, constituen- 
tem, Pelletier et Caventou anno MDCCCXVIII in- 


* Sprengel. Syst. Veget. vol. i. p. 672.—Linnaean 
Trans. vol. xii. tab. 15. p. 356. 


E 

venerunt.* Sancti Ignatii faba analysi prima 
investigabatur. Hujus speciei rasum semen in 
aethere sulphurico ita macerabatur, ut buty- 
rum quoddam vel oleum crassum coloris laeté 
virentis, quod liquefactum translucet, efficere- 
tur. Aethere remoto, variae solutiones alco- 
holicae ex massa residua fiebant, donec omné 
im alcohole solvendum removeretur. Solu- 
tionis colatae aqua tum expulsa, materia flava 
amaraque obtinebatur quae, aeque ac oleum, 
in fabricam animalem magna vi egit. Valida 
hujus materiae aquosa solutio potassa soluta 
afficiebatur, et quod cecidit, simul ac aqua fri- 
gida lavabatur, album, crystallinum et omnino 
amarum erat. Hoe, proprietates alcalinas ma- 
nifeste exhibens, primo Vauquelina,t postea ve- 
ro, quia in variis Strychni generis speciebus 
sese ostendit, Strychnina vel Strychnia appella- 
batur. Nucem vomicam, analysi diversa inves- 
tigatam, substantiam eandem continere inve- 


* Ann. de Chim. et Phys. t. viii. p. 323. 
+ Id. t. viii. p. 324. 


DE STRYCHNIA. 27 


nerunt : Extracto nucis alcoholico in aqua so- 
luto plumbi subacetatis in excessu solutio addita 
fuit.. Hydrogenium sulphuratum, sedimento 
remoto, solutionem ex plumbo liberavit, quae 
deinceps colabatur. Ex hac solutione magnesia 
cocta acidum aceticum abstrahebatur, et Strych- 
nina restabat, quam bene lotam, et ex magnesiae 
excessu alcohole remotam evaporatio puram 
reddidit. 

Strychni colubrinae et ‘Tieuté disjunctio sic 
quoque efficiebatur. 

Hujusmodi methodis primae analyses perfi- 
ciebantur, deinde vero repertum est Strychni- 
am maxime puram sic obtineri non posse, 
quia cum alio alcali Brucia appellato misceba- 
tur.. Propterea Pelletier modum sequentem 
laudavit.: . Nucis vomicae vel Sancti Ignatii 
fabae extractum alcoholicum in magna aquae 
frigidae copia, ut adeps removeatur, solve ; 
magnesia in excessu pura solutioni adhibea- 
tur; Strychnia acidum, quo solubilis fit, relin- 
quit, et cum magnesia dejicitur. Magnesiam 
dejectam frigida aqua lava et sicca; valido al- 
cohole, quod Strychniam solvit, saepe utere ; 
alcohole autem pacts Strychnia relinqui- 

tur. Ut purificetur iterum tertioque in alco- 
hole denuo solve ; postea vero crystalli sponte 
formantur. Brucia multo facilius in alco- 
hole quam Strychnia solvitur, et alcoholici 
liquores eam solutam retinent.* Pelletier et 
Caventou quoque de variis aliis methodis, 
quibus paretur, dixerunt, sed eam in qua mag- 
nesia adhibetur praestare putant.t 

Strychnia, si ullis horum modorum pura obti- 
netur, sub forma prismatum tetrahedralium colo- 
re carentium sese ostendit, quae pyramides cum 
quatuor faciebus depressis terminant. In aqua 
haud facile solvitur, quippe plures quam sex 
mille aquae frigidae partes, et duo mille et quin- 
gentae ebullientis ad solvendum necessariae 
sunt. Quamvis autem ita parce solvitur ama- 
ritiem multam in ore relinquit, et aqua, quae 
sexcentesimam millesimam strychniae ,partem 
continet, amara est. Strychnia in alcohole sol- 


* Ann. de Chim. et de Phys. t. x. p. 142, et seq. 

+ Rationes aliae a Corriol, Robiquet, Henri, &c. pro- 
ponuntur. Vid. Turner’s Chemistry.— Journ. de Pharma- 
cie, t. xi. p- 149 et 580, necnon t. vill. p. 305 et 401. 
Edin. Med. and Surg. Journ. vol. xxxv. p. 341. 

vitur, sed nec fusilis nec volatilis, et temperatura 
minor eam citius quam plurima alia vegetabilia 
disjungit. Manifeste ut alcali, colores vege- 
tabiles coeruleos in viridem convertit, acida 
neutralia reddit, et sales medios format. Va- 
lido acido nitrico in substantiam coloris vivide 
rubri vertitur : Pelletier et Caventou hoc al- 
cali proprium esse primo putaverunt, quod 
postea fuit probatum ex colorante materia ad- 
huc residua pendere. Strychniae purae pro- 
prietatem, si in eam acidum nitricum ageret, 
materiam rubro colore inficiendi deesse inve- 
nerunt. Centum strychniae partes secundum 
eorum analysin septuaginta octo partes carbo- 
nll, oxygenii sex et dimidium, hydrogenii sex et 
dimidium, nitrogenii novem continent. Strych- 
nia in nuce vomica cum magna bruciae copia 
miscetur, cujus in Sancti Ignatii faba proportio 
multo minor est, et in Strychno ‘Tieuté nil fere 
inveniri potest. Sancti Ignatii fabae triginta 
duae unciae, drachma una et grana tredecim, 
strychniae purae drachmas tres, grana quatuor 
cum semisse praebuerunt, dum eadem nucis vo- 
micae copia drachmam unam, granum unum 
cum semisse tantum dedit. Sancti Ignatii ergo 


30 DISSERTATIO 


faba plus strychniae quam nux vomica ter con- 
tinet: unaequaeque fabae partes millesimae 
ex duodecim ad octodecim alcali partes suppe- 
ditant. In Strychneis alcali conjungitur cum 
acido, quod strychnicum vel igasuricum appel- 
latur; verbum Igasuricum ex Ignatii fabae 
nomine Malaiensi jam dicto derivatur. In aqua 
et alcohole solvi potest, et sales cum alcalibus 
mineralibus solubiles format.* 

Strychnia, cum plurimis acidis mineralibus 
et vegetabilibus sales, ab aliquibus medicis 
usurpatos, format. Strychniae sulphas facile pa- 
ratur. In decem aquae partibus solvitur. Cu- 
bi parvi pellucidi sponte evaporando fiunt. 
Strychniae hydrochloras seu murias facilius 
quam sulphas solvitur, et crystallos in acicu- 
lis format. Nitras acidum nitricum dilutum 
strychniae addendo fit. Facile solvi potest et 
in corpus magna viagit. Strychniae phosphas 
carbonas, et hydrocyanas quoque fiunt. Acida 
acetica, oxalica et tartarica sales cum strych- 
nia facile solvendos efficiunt, qui in crystallos 


* Ann. de Chim. et Phys. t. viii, p. 324. 

non coeunt nisi acidum nimium sit.*  Ferra- 
ri notat strychniae sales subacidos solutos, si 
ita calori usque ad gradum ducentesimum duo- 
decimum F. objiciantur, ut fortiores reddan- 
tur, tunc freri volatiles salemque in vapores 
abire. Hoc proprium in sulphate, nitrate, mu- 
riate, et acetate inventum fuit. 


HISTORIA PHYSIOLOGICA. 


Effectus, quos nux vomica m hominem et 
animalia sana edit, nobis ostendere possunt 
quomodo physiologice agit, et consideratu dig- 
num est, quia medici ex his perpensis hac in 
morbis primo uti decreverunt. Nux vomica 
et strychnia sub narcotico-acrium venenorum 
classe locantur, et, acido hydrocyanico excepto, 
nonnullisque venenis animalibus, omnium eflica- 
cissima sunt; celeriter lethalia fiunt, si interne 
etiam parva copia sumuntur. Hujusmodi ve- 
nena ad regnum vegetabile pertinent, et vel to- 


* Ann. de Chim. et Phys. t. x. p. 142.—Annals of Phi- 
losophy, vol. xvi. p. 30. 

pice corpus irritando, vel remote et narcotice 
agunt. Lffectus ex dosi adhibita pendet, mag- 
na enim narcotica fit, parva irritat, saepeque 
inflammat. Plantae sub hoc venenorum ordine 
contentae variis familiis naturalibus Solana- 
ceis, Umbelliferis, Liliaceis, Ranunculaceis et 
Colchicaceis attinent. Unaquaeque familia 
distincto et proprio modo agit, dum plantae 
sub eadem familia junctae similibus virtu- 
tibus viribusque pollent. Strychneae familiam 
omnino discretam constituunt, et classi nar- 
cotico-acri forsan referri non debent. Spasmos 
tetanicos, et mortem, vel respiratione suspensa, 
vel spasmo cordis musculos afficiente edunt ; 
nullamque laesionem, vel inflammationem cor- 
pus incisum ostendit. In animalibus ex strych- 
nia necatis congestio venosa apud interna orga- 
na apparet, et similiter mutantur ac cum ex as- 
phyxia obeunt.* Wepferus aliique, propter ea 
quae videntur, inflammationem parvam in canal 
alimentaria aliquando effici crediderunt. In 
plurimis exemplis venenum ita celeriter agit, ut 


* Vid. Christison on Poisons. 

inflammatio sese manifestare non possit, et 
verisimile est medullam spinalem nervosque 
solos afficere ; in cor nonnunquam agit. Ges- 
nerus,* Bauhinus et Hulsiust ex omnibus cum 
nuce vomica experimenta primi perfecerunt, 
et feles canesque cito, aves tardius necari in- 
venerunt. Phaenomena quae sese indicarunt, 
ex sequenti canis exemplo nuces duas in frusta 
concisas edentis disci possunt. ‘‘ Elapsa hora 
tremebat totus, de loco in locum discurrens ; 
erectus stare haud potiserat, nisi fulcroinnitens ; 
rigore et convulsionibus crura afficiebantur : 
tertia semihora finita ut mortuus corruit ; 
brevi postea respirare coepit celeriter et adju- 
tus pedibus insistebat. Ad minimum rumo- 
rem horrere videbatur et celerius respirare. 
Hoc in statu per quartam semihoram super- 
stes manet canis, et tandem subito moritur.” 
Cane inciso nulla signa morbida detigi potue- 
runt, et qui experimenta fecerunt sic conclu- 
dunt; “ Ex observatis patere putemus hanc 
nucem virulentam potissimum inficere fluidum 


* Gesnerus per quatuor horas canem nucis grana decem 
praebendo occidit. Epist. xxxiii. lib. 1. 
+ Raii Hist. Pl. p. 1814. 


F 

cerebrum nervosque irrigans.” Gaertner 
aliique medici Germani haec experimenta den- 
uo redintegrarunt. Anno mMpcLXxv Wep- 
ferus et Brunerus experimenta varia in canes 
perfecerunt, ut de nucis vomicae effectibus 
certiores fierent. Horum primus de his accu- 
rate scripsit, et signa ante et post mortem de- 
dit. Vomitus, diarrhoea, tremores, respirationes 
inordinatae, palpitationes, motus convulsi, spas- 
miquetetanici sese indicarunt. Aliquando muc- 
cosa ventriculi tunica solito rubicundior erat, 
et Wepferus animalis mortem ventriculo affecto 
tribuit ; nucis scrupulum ad drachmam dedit. 
Magendie, Delille, Desportes, Dufresne, Orfi- 
la, Pelletier et. Christison experimenta’ varia 
nuper perfecerunt. Strychniae semigranum 
in cuniculi guttur inflatum post duodecimam 
horae partem eum occidit; grani pars quarta 
cuniculos et feles post tertiam horae partem 
interemit.. Semigranum, quod in cuniculi col- 
lum incisum inserebatur post partem horae de- 
clmam octavam eum morte affecit, et strych- 
niae nitratis quarta grani pars cuniculum post 
duodecimam horae partem necavit. Strychnia 


valido acido nitrico affecta proprietates venen- 

osas amisit. Professor Christison canem tri- 
gesima horae parte occidit, solutione. strych- 
niae alcoholica in pleuram injecta, quae sex- 
tam grani partem alcali contiebat.* In variis 
nux vomica exemplis apud Orfila animalibus 
data nihil effecit, dum in aliis mors cito secuta 
est. Caper per dies quatuor tres nuces il- 
laesus cepit.t Magendie experimenta pro- 
bant hoc venenum in medullam spmalem so- 
lummodo agere.t Doctor Segalas experimen- 
ta varia perfecit, quibus ostendere conatus est 
strychniae doses magnas non asphyxia, sed im 
nervos directe vis electricae ritu agendo, ne- 
care.§ Spasmus tamen thoracis musculorum 
tetanicus violentus, qui respirationem praevenit, 
necem saepe efficit: cor ipsum, ut jam observavi, 
interdum afficitur, et pallidum vacuumque post 
Flourens in exemplis qui- 


mortem invenitur.| 


* Christison on Poisons, p. 637. 

+ Orfila Toxicol. vol. ii. p. 267, 268, &e. 

{ Mag. Journ. de Physiol. t. i. 

§ Idem. t. ii. p. 36]. 

|| Wepfer Hist. Cicutae Aquat. 

Cor semper affici videtur, si magnae narcoticorum, 


ut acidi Prussici, doses dantur. 

busdam cerebelli superficiem effusam inveniens, 
venenum in medullam oblongatam agere puta-_ 
vit; quam opinionem Orfila, Olivier, Grimand 
aliorumque observationes minime stabilirunt.* 
Nonnullis persuasum est cerebrum ipsum ex 
veneno laborare, quia nonnunquam delirium 
supervenit, mentisque ipsius vires amittuntur. 
Sensus vero in animalibus tantum brevi defi- 
cit, dum tetano violento afficiuntur. Nucis 
ejusque alcali in morbis, praesertim paralysi 
effectus verisimile reddunt, eam in genus nerv- 
osum praecipue agere, et efficere ut sanguis 
extra vasa in cerebro effusus absorbeatur, 
quod magis patebit cum de agendi ratione in 
morbo ipso disserimus. 

Omnia experimenta probant nucem vomicam, 
Sancti Ignatii fabam, lignum colubrinum et upas 
tieuté pro venenis violentis agere. [xtractum 
alcoholicum majore vi quam pulvis vel succus 
agit, et strychnia efficax principrum esse videtur. 
Strychniae sales, quia facile solvipossunt, strych- 
nia ipsa violentius agunt. Siin pleuram, perito- 


* Arch. Gen. de Med. t. viii. p. 18. et seq. 

naeum, vel venam jugularem strychnia injicitur 
quam celerrime effectus ejus exhibet, minus si 
externe, vel arteriis longe a corde distantibus 
adhibetur. Superficies mucosae tardius affi- 
ciuntur, et Dominus Bouillaud nuper invenit 
strychniam nervis adhibitam nihil omnino effi- 
cere.* Si animal nuce vomica vel strychnia 
affectum tangimus, sese, quasi aura electrica 
pervaserat, movet, quod semper ex tactu repe- 
tito evenit. Notandum est Professorem Dun- 
can in exemplo viri generosi, quem strychnia 
narcotice affecit, idem vidisse.t Medulla 
spinalis divisio etiamque capitis excisio strych- 
niae effectibus parum obstant. 

Plurima narrantur exempla, ubi strychnia 
nuxquevomica hominimortem dederunt, qua de 
causa hae materiae medico-legaliter consideratae 
magni sunt momenti. Hoffmant et Scutter§ 


plura narrant : Quidam nucis vomicae pulveris 


* Arch. Gen. t. xii. p. 463. 
+ Edin. Disp. 12th Edit. p. 627. 
{ Hoffman (Fred.) Opera Physico-Med. t. i. p. 226. 


§ Scutter Dissertat. 
5 

scrupulum devoravit ; semthora elapsa ebrius 
esse videbatur, membra, sed praesertim genua 
rigida tensaque fiebant, incessus titubabat, et 
ne caderet metuebat. Post cibum omnia signa 
evanescebant. Professor hujus Academiae 
inclytus strychniae effectum in seipsum tentans 
indicia his similia, me vidente, ostendit, quae 
vini cyatho sumpto cessarunt. 
Pluraaliaexempla narrantur, in quibusstrych- 
niae effectus brevi tantum duraverunt ;* in non- 
nullis tamen exitium attulit, quorum unum a 
Doctore Consbruch de Bielfeld memoratur.t 
Mulier nucis vomicae drachmas duas devoravit ut 
mortem sibiconscisceret; semihora elapsa de vis- 
cerum magno dolore per intervalla aucto questa 
est ; convulsiones et opisthotonos secuta sunt. 
Vultus rubore erat suffusus, oculi fixi, manus 
frigidae, arteriarum pulsus explorari non po- 
tuerunt ; post duas horas, mente usque ad ex- 
tremum spiritum sana, mortua est. Corpore pa- 
tefacto ventriculus inflammationis signa ex- 


* Journ. de Pharm. t. viii. p.. 456. 
t+ Dunean’s Annals, vol. iv. p. 266. 

hibuit, parsque juxta pylorum nigrescuit ;* in- 
flammatio sese ad jeyunum extendit.tT 

Domini Orfila et Ollivier sequentem casum, ut 
legibus satisfacerent, inspexerunt : Mulier an- 
nos viginti sex nata, nucis vomicae pulveris un- 
ciam devoravit, quam sorices necandi praetextu 
emerat ; brevi hac sumpta cum solitis rigiditatis 
tetanicae, spasmorum violentium, trismi, vomi- 
tus signis obit. Post mortem cerebri venae 
turgidae fuerunt, cerebrum ipsum aliquatenus 
molle puncta varia sanguinea ostendit ; ven- 
triculi parvam fluidi copiam retinuerunt ; ef- 
fusio fuit sub membrana arachnoidea. Bronchi 
rubri muco impleti sunt ; sanguis in corde et 
pulmonibus niger. Stomachus nihil morbidum 
praeter maculam fuscam forsan ex inflamma- 
tione ortam ostendit. Viscera materia cinerea, 


devoratae similis, replevit. 


* Wepferus dicit animalium, quae nucem vomicam de- 
voraverint, ventriculum quasi gangraena affectum videri, 
quod certe fallit, et ex sanguine effuso pendet. 

+ Exempla similia ab Ollier et Tacheron dantur. Lond. 
Med. Repos. vol. xix. p. 448.—Vide etiam Lond. Med. 
Gazette, March 7, 1829.—Arch. Gen. t. xx. p. 109-10, 

Orfila et Baumel ostendunt quomodo 
ventriculus hominis investigandus de quo 
suspicio incidit eum strychnia venenatum esse :* 
Ventriculum, omnia quae in eo continentur et 
vomitu ejiciuntur in aqua acido sulphurico aci- 
dulata coque ; fluidum colatum calcis carbonate 
neutrale redde, et aquam expellendo sicca ; in 
massam alcohole age, et humorem coquendo 
consume, donec syrupus fit. Si nux vomica 
adest humor amarus est, ammonia dejicitur, ex 
acido nitrico rubescit, et nonnunquam post 
duos tresve dies strychniae crystallos demittit. 

Ex omnibus citatis exemplis colligendum 
nucem vomicam in hominem animaliaque si- 
militer agere. Si haud cito necat, calorem, 
depressionem, molestiam, spiritum gravem, 
cordis actionem violentem, urimae ardorem, 
loquelam amissam, devorandi difhcultatem, 
trismum tetanumque efficit. Minime videtur 
nucis vomicae principilum actuosum conjunc- 
tiones innocuas formare, quapropter venenatus 
ventriculi antlia, vomitu, purgantibus, stimul- 
antibus et antispasmodicis tantum sanari potest. 


* Arch. Gen. t. vill. p. 22. 

Asphyxiam tracheotomia spiritusque arte con- 
tinuatus praevenit. Si venenum vulneri ad- 
hibetur, excidendum, ferrumque candens usur- 
pandum. Quaedam experimenta nuper insti- 
tuta sunt ut antidotum inveniatur. Pelletier 
et Caventou laudant morphiam in quibusdam 
exemplis, et in uno casu strychnia cum mor- 
phiae acetate juncta, et cuniculo data inno- 
cua erat. Domino Donné videtur iodinium, 
brominium seu chlorinium quam citissime 
adhibitum pro antidoto agere. Domino Dra- 
piez persuasum est fructum Fewilleae cordifo- 
liae aliquid boni efficere posse,* et nuper- 
rime Domino Guibourt gallarum pulverem vel 
infusionem, quam purgatio sequitur, strychniae 
effectus malos praeventuram. tT 


HISTORIA THERAPEUDTICA. 


Jam mihi propositum est Nucis Vomicae 
Strychniaeque in morbo usum perpendere, 
quod omnium de quibus in hoc tentamine trac- 


* 'Thomson’s Ann. of Philosophy, vol. xv. p. 389. 
T Arch. gen. de Med, t. xx. p. 298. 
G 

to consideratu. maxime dignum est. Ratio 
qua hoc remedium adhibetur, prius indicanda 
quam varia exempla in unum collecta affero. 
Nux vomica variis formulis olim praescripta 
erat. Pulvis, vel electuarium de ovo *, vel elec- 
tuarium camphoratum, vel denique tinctura, 
omnium optima, adhibebatur. tT Nucis vomicae 
usus tune vagus incertusque erat, et vera ejus 
propria medicis fere ignota.. Magendie, De- 
lille et Fouquier nos de variis praeparationum 
formulis certiores fecerunt. Nuce in pulveret 
dosi trium vel duodecim granorum primo ute- 
bantur. Propter magnam nucis in pulverem 
redactae pro dosi copiam, variasque admisti- 


ones detectas, extractum alcoholicum postea 


* Herman. Mat. Med. vol. i. p. 337.—Alston. Mat. Med. 
vol. ii. p. 41. 

+ Junghanss. Diss. de Nuc. Vom. p. 13 et seq.— Murray, 
App. Med. t. i. 

{ Nux in pulverem difficulter redigitur. Necesse est 
ut primo ebullientis aquae vapori in vasis clausis per ho- 
ras plures subjiciatur, et deinde in hypocausto siccetur. 
Pulvis in mortario ferreo, pistillo ferreo et corio tecto 
fiat. Nucis pulvis apud officinas sodae muriate saepe 


miscetur. Journ. de Pharm. t. vill. p. 176. 

usurpabatur, quae omnibus nucis proprietati- 
bus actuosis pollet. Hoc extractum sic pa- 
ratur : Nucem vomicam rasam macerationibus 
in alcohole repetitis exhaure, deinde tarda va- 
poratione in extractum coeat; quod solutum 
in aqua, colatum, humore coquendo consumpto, 
siccatur. Hujus dosis ex uno ad tria grana 
sub pilularum forma praescribitur. ‘Tinctura 


quoque sic formatur :— 


R. Ext. exsice. Nucis, Vom. gr. ili. 
Alcohol. (pond. sp. .837) 31. 
Solve.— Dosis, gtt. v. ad xxx. 


Extractum alcoholicum et tinctura secundum 
alias formulas quoque praeparantur, quae im 
“ Pharmacopée Universelle” Domini Jour- 
dan * fuse describuntur. Extracti vires va- 
riant et cum Strychnia principium efficax inve- 
nitur, alcali medicis plurimis placet: Dosis 
ex duodecima ad quartam grani partem.  Ig- 
natii faba ita raro in medicina nota est, ut fere 
nihil de ea dicendum ; in India interdum ad- 


versus choleram usurpata est. T 


* Pharmacopceiae quaedam extractum aquosum jubent. 
Vide etiam Magend. Formulaire. 

+ London Philosophical Transactions, vol. xxi. p. 90. 
Transactions of Medical and Physical Society Calcutta, 
vol. 11. p. 413. 

Strychnia et nux vomica sicuti omnia remedia 
efficacia in multis morbis adhibita sunt, et ni- 
mium laudata. Nux vomica primo fere in febre 
intermittente praesertim a Ludovico, Wedel,* 
Buchnero et Hartmanno + nec infauste adhibe- 
batur. Ludovicus putavit eam cum gentiana 
mistam quinam in hoc morbo sanando aequare, 
vel etiam superare. Junghanss eam pro anthel- 
mintico laudavit.t In morbis nervosis Buch- 
nerus et ‘Thebesius; in catarrho et hydrope 
Wiel || et Hartmannus; in fluore albo Lou- 
reiro ; in epilepsia Lichenstein§ et Sidren 4 
utebantur. Varii auctores in hysteria, cho- 
rea, hypochondriasi, rheumatismo et podagra 
Jaudant. Hahnemann asthma, ** Linnaeus 


apud Lapponiam pyrosin hoc remedio sana- 


* Wedel. Amoen. Mat. Med. p. 337. 
+ Hartman. Diss. de cicuta et merc. sublim. 
{ Junghanss Diss. de Nuc. Vom. et Cort. Hippoe. vir- 
tute. 
|| Wiel Diss. de usu nuc. vom. et vitrioli albi. 
§ Bibliotheque Med. t. Ixix. 
q Sidren, Diss. de nuce vomica. 


** Duncan’s Annals, vol. iv. p. 266. 

vit.* Dr. Bardsley strychniam in amenor- 
rhea utilem invenit. : Exempla duodecim de- 
scripsit in quibus morbus per tres hebdomadas 
usque ad duos annos permanserat. In decem 
exemplis aegrae, mensibus restitutis, sanaban- 
tur, in duobus plus minus utilis erat. Dr. Bard- 
sley opinatur in vasa imterna pro stimulo 
agere et corpus ipsum firmare.{t In plurimis 
-casibus sicuti alia tonica amara appetitum aug- 
endo agit. 

De nucis vero, in dysenteria, diarrhoea chro- 
nica, et paralysi usu in hac thesi praecipue 
ame tractandum. Hagstrom hoc remedium in 
dysenteria utile invenit et nucis in pulverem 
redactae pro dosi scrupulum praescripsit ; 
Bergius Suecicus granis quinque ad decem si- 
mili successu utebatur. | Ex eo tempore Hufe- 
land, Hartmannus, Dalberg, Odhelius, Ra- 
demacher et Miiller. ejus usum laudaverunt. 
Hufeland nucis vomicae effectus in dysente- 


* Cullen’s Practice of Physic by Cullen and Gregory, 
vol. ii. p. 126. 

t Bardsley’s Hospital Facts and Observations, p. 51 
et seq. 

t Berg. Mat. Med. vol. i. p. 145. 

ria epidemica apud Jenam in Prussia, anni 
mpccxcv autumno vidit. ‘Tentamen hoc de 
medicamento scriptum varias suas observa- 
tiones, dum centum et quadraginta aegros vi- 
sitabat, refert.* . Morbi signa sequuntur : 
Diarrhoea, ventris dolor vehemens praecipue 
circa umbilicum ventriculumque, tenesmus, 
alvus materiam mucosam sanguineam et ali- 
quando scybala reddens, pyrexia ; in plurimis 
exemplis morbus cito erat lethalis. Professor 
Hufeland, si aegrum morbi initio vidit, Ipeca- 
euanhae scrupulum dedit, et post vomitum me- 
dicamentum sequens jussit ; 
I. Extract. nucis Vomicae gr. x. 
Mucilag. Gum. Arab. 3i. 
Aquae Font. Zvi. 

| Syrup. Althaeae Zi. Misce. Sumat Zi omni bihorio. 
Enemate quoque ex nuce vomica, aliquando au- 
tem opio, bis terve indies cum potionibus muci- 
laginosis usus est. Nucis pulverem in dosibus 


ex sex usque ad decem grana ter de die aegris 


* Hufeland Journal, vol. i.—Duncan’s Annals, vol. i. 
p. 44. 

adultis praebuit. Morbum saepe in tribus qua- 
tuorve diebus sanavit, semperque omnia pros- 
pere evenerunt nisi quaedam propria infausta 
sese manifestarunt. Aegri tremoribus, vertigine 
et anxietate interdum vexati fuerunt. 
Diarrhoeae chronicae saepe. hac nuce sanatae 
exemplumsequens Professor Recamier memorat. 
Homo, annum aetatis quinquagesimum quar- 
tum agens, robustus, diu ex diarrhoea ingra- 
vescente cum haemorrhagiis alvinis laborabat. 
Imbecillimus fiebat dum columba, semirouba, 
carbo ligni, et opium nihil profecerunt. Nucis 
vomicae extracti alcoholici octavam grani par- 
tem in viginti quatuor sacchari granis' datam 
Recamier repetivit. Aeger post primos dies 
manifeste melior factus est, et post dies duos 
dosis usque ad quartam grani partem aucta 
fuit. Usus remediit hujus repetitus aegrum 
omnino sanavit. Inter medendum colli mus- 
culi dolore parvo afficiebantur.* Dr. Bards- 
ley varia diarrhoeae exempla strychnia sanata 


in medium protulit.t In diarrhoea chronica, 


* Arch. Gen. t. xviil. p. 102. 
+ Bardsley’s Hospital facts and obs. p. 4:2 et seq. 

si aegri aetate provecti imbecillesque sunt 
strychniam utilem esse autumat. In quibus- 
dam exemplis, strychnia sola, qua ventriculi 
vires et concoctio melius se habuerunt, uteba- 
tur; in aliis varia remedia parum prospere diu 
usurpata fuerant. Sex aegros enumerat, quos 
omnes sanos fecit. Sextam grani partem ter 
die primo, gradatim postea usque ad quartam 
grani partem, dedit. 

Hujus remedii usum in exemplis quae se- 
quuntur apud nosocomium Edinense vidi. 

I. Bernardus M‘Iver, Act. Lx, operarius, in 
nosocomium Iv. Id. Maii mpcccxxx admissus. 
Dejectionibus frequentibus liquidis cum tormi- 
nibus et tenesmo laborat; alvus pressa nonnullo 
dolore afficitur; lingua est alba, humida, appeti- 
tus parvus, sitis multa; pulsus arteriarum sexa- 
ginta duo; cutis secundum naturam. Putat se 
morbo jam per duas hebdomadas manente affici 
quiafrigori et humori sudans objectus esset. De- 
bilitasmultum urget, et plurimis remediis frustra 
usus est. Enema opiatum primo adhibebatur, et 
haustus ex oleo Ricini et Laudano; sequente 
autem die meliorem se habuit. Dejectiones ve- 
ro rursus liquidae et sanguineae fiunt. Plumbi 

acetas diarrhoeam imminuit, cui denuo rede-_ 
unti catechu aliquod auxilium praebuit. Pridie 
Kal. Junii, alvus aliquando laxa sanguinem de- 
jecit, et catechu continuabatur. Postero die 
diarrhoea ut antea afficiebatur, et Professor 


Duncan sequens praescriptum dedit ; 


R. Ext. Nucis Vom. gr. iii. 
Pulv. Rhei q. s. ut fiat massa dividenda in pilulas 


tres. Sumat unam ter indies. 


Ex eo tempore, dejectiones plus naturales mi- 
nusque frequenter fiebant, et. Idibus Junii sana- 
tus dimittebatur. Per dies undecim,. extracti 
alcoholici grana viginti quatuor aeger sumsit. 
In hoc exemplo, plurimis remediis sine successu 
adhibitis, nux vomica certe utilis erat. 

II. Henricus Souter, pictor, die v. Non. Julit 
MDCCCXXx, admissus. Alvus est maxime laxa 
cum torminibus et tenesmo, faeces cum muco 
et interdum cum sanguine miscentur. Ex pul- 
monis morbo post pneumoniam laborabat: diar- 
rhoea per hebdomadas plures manserat. Mis- 
tura cardiaca praescripta, vesicatorium thoraci 
imponebatur. Enemata anodyna, opium, oleum 


Ricini et catechu diarrhoeam imminuere vide- 
H 

bantur. Die rv. Non. Augusti tamen sympto- 
mata priora redierunt, et postero die remedium 


sequens Professor Duncan praescripsit ; 


R. Pulv. Nucis Vom. gr. xii. 
Ext. Gentian. 3ss. Misce s. a. ut fiat massa divi- 


denda in pilulas xii, quarum sumat unam ter de die. 


Sex elapsis diebus diarrhoea, sexaginta tribus 
pulveris granis jam usurpatis, cessavit. Per tres 
dies postea, pro rata parte, novem granorum 
indies pilulis utebatur, et aeger sanus fiebat. 
III. Thomas Collins, Aet. xxxvu, chartae 
opifex, 11. Id. Augusti mpcccxxx, admissus. 
Faeces plures sanguineas mucosas cum tormi- 
nibus et tenesmo dejicit ; abdomen sub pressu 
dolet. Morbus per dies decem manens, nullo 
remedio adhibito, augetur. Admisso enemata 
anodyna, et haustus opiatus cum oleo Ricini 
administrabantur. Pilulas sequentes, diarrhoea 
parum imminuta, postero die medicus dedit ; 


R. Ext. Nucis Vom. gr. vi. 
Ext. Gentian. 3ss. Misce. Fiat massa dividenda in 


pilulas vi. Sumat unam quater indies. 


Idibus Augusti, alvyi dolor multum im- 

minuitur, dejectiones frequentes sunt, sed 
magis sanae. Postea diarrhoea gradatim desi- 
nit, et die 1x. Kal. Septembris sanatus nosoco- 
mium relinquit. Post diem primum, nullo 
remedio praeter extracti grana quinquaginta 
utebatur. 

Paralysis proxime consideranda, et de Strych- 
niae in hoc morbo sanando usu interno aliquid 
observandum. | 

Anno mpcccxi Fouquier,* ob rationem, qua 
animalia inferiora affecit, nuce vomica in mor- 
bis, ubi nervorum vis deesse videbatur, stimul- 
ique validi necessarii, uti decrevit. Post varia 
experimenta, certior omnino de ejus usu et vi 
factus est. Varia paralysis exempla in lu- 
cem protulit ab hoc medicamento plus mi- 
nus curata, quod morbum nunquam auxit, 
Ob magnum remedii ab eo usurpati suc- 
cessum, hic medicus, ut alii inventores, ni- 
mium forsan laudavit, quocirca aliorum spem 
fefellit. Nonnullis de causis suspicatum fuit, 


Sinenses, ante Fouquier, nucem vomicam et 


* Fouquier Mem. en Bul. de la Soc. de la Faculté de 
Med. de Paris, t. v. 

Sancti Ignati fabam in paralysi usurpasse.* 
Haec opinio fundamento certo haud nititur, 
nec ullis exemplis probatur, quam ob causam 
omnes fatentur hoc remedium in paralysi sanan- 
da Fouquier primum adhibuisse. In quibus 
casibus, qua autem methodo hoc remedio ute- 
batur exempla pauca optime probant. 

I. Laciniae textrix, annos triginta quatuor 
nata, sedentaria, primum ex genuum membro- 
rumque imbecillitate, et gradatim paraplegia 
perfecta laborabat. Vesicatoria, purgantia, sti- 
mulantia nihil effecerunt, nucisque vomicae ex- 
tractum usurpabatur. ‘Triginta quatuor granis 
in dosibus partitis datis, aegra vellicationes leves 
et spasmodicas usque ad convulsiones cum tris- 
mo nonnullo experta est. Remedium per oc- 
toginta quinque dies sumsit, et alcoholici ex- 
tracti granis trecentis quatuordecim devoratis, 
sanabatur. 

II. Fabrum lignarium, Aet. Lxiv, hemi- 
plegia lateris sinistri ex causa ignota affecit ; 
nulla signa plethorica vel apoplectica sese indi- 
carunt. Nucis vomicae extractum adhibeba- 


* Calcutta Trans. vol. ii. p. 14]. 

tur, donec ex spasmo tetanico violento, per oc- 
to horas durante, laborabat ; ejus usum inter- 
missum denuo Fouquier redintegravit, et noso- 
comium post tres menses sanatus reliquit. 

If. In paralysi ex mensibus subito suppres- 
sis pendente, nux vomica in dosibus ex quatuor 
ad octo grana quotidie dabatur. Menses pos- 
tea sese monstrarunt ; aegraque ex spasmis et 
pyrexiae symptomatis laborabat. | Medica- 
menti intermissi grana duodecim iterum quoti- 
die sumsit, et, diebus quinquaginta et uno elap- 
sis, sanabatur. 

IV. Aeger, Act. xi, ex lateris dextri hemi- 
plegia post apoplexiam laborabat. Nucis vo- 
micae pulvere utebatur. Dosis gradatim ad 
grana usque quinquaginta duo unoquoque die 
aucta est, et sanus nosocomium reliquit. 

Dosis aliquando major erat, et in plurimis 
exemplis aegri cito ad sanitatem redacti sunt ; 
in nonnullis, tamen, sanatio aut nulla, aut, ob 
causas postea notandas, minus perfecta fuit. 

Simul ac Fouquier in lucem exempla sua 
fausta protulit, plures eum sequentes, saepe 
felici exitu, hunc morbum sanare conati sunt. 


Becker, Lescure, Mercier, Chauffard, Mau- 

ricet, Cabart, Coze, Andral, Edwards, Ma- 
gendie, Rose, Good, Bardsley,* Duncan et 
Christison hoc remedio interne usi sunt. Quam- 
vis omnia horum auctorum exempla sunt 
maximi momenti, et attente considerari meren- 
tur, tamen mihi est propositum de paucis 
tantum loqui. 

Exemplum quod sequitur apud Lescure 
invenitur. Mulier, Aet. Liv, cujus menstrua 
penitus cessaverant, temperamenti sanguinei, 
nec superiores nec inferiores partes extremas 
movere potuit, ex amaurosi quoque et enuresi 
laborabat. Nucis vomicae, ut his signis ob- 
viam iret, extracti grana duo, primo bis indies, 
adhibebantur, postea autem dosis gradatim 
augebatur. ‘“‘ Aprés quarante jours de son 
usage, la malade €prouva de légers tremousse- 


* Bibliotheque Med. t. xxv. p. 103.—An. Clin. de 
Montpellier, t. ii—Theses de la Fac. de Med. de Paris, 
1815 et 1818.—Journ. Gen. de Med. t. Ixxxix. p. 3.— 
Arch. de Med. t. xiii. p. 402.— Journ. Univ. des Sciences 
Med. t. xvi. p. 129.—Mag. Journ. de Phys. t. iii. p. 266.— 
Lond. Med. Rep. vol. xi. p. 1 et seq.—Good’s Study of 
Med. vol. iv. p. 684.—Bardsley, op. cit. 

mens dans les jambes, avec un peu de roideur, 
de chaleur a lépigastre; ensuite parut spon- 
tanément un resserrement des deux machoires. 
Dés-lors, les forces générales et la sensibilité 
commencérent a renaiire. ‘Trois ou quatre 
jours aprés, il fut possible a la malade de dis- 
tinguer les objets que Pon exposait au grand 
jour, et de marcher a l’aide d’un baton. Enfin, 
aprés deux mois et demi de traitement, et a la 
suite d’une seconde secousse, elle fut tout-a- 
fait retablie. Aussi, depuis environ trois 
mois, cette fille se livre journellement aux tra- 
vaux agricoles, et jouit d’une santé parfaite.” 
Lescure de hac curatione ita dicit; ‘* cette 
cure, operee par la noix vomique, nous parait 
des plus probantes ; et ce qui étonnera, sans 
doute, cest d’avoir obtenu une guérison si in- 
espérée et aussi compléte, dans soixante-dix 
jours.”* 

Dominus Coze, militis, Aet. xxv1, ex para- 
lysi laborantis exemplum affert, qui nuce vo- 


* Ann. Clin. de Montpel. t. i. p. 230. 
Vide etiam amaurosis exemplum ita a Domino Wick- 
ham tractatum.-—Lond. Med. Gaz. vol. vi. p. 720. 
3 

mica per sex vel septem hebdomadas utebatur. 
Spasmis violentis tetanicis, quos haemoptysis 
secuta est, afliciebatur, nec signa paralytica 
ullum levamen suscipiebant. Feminae quoque, 
Aet. L, paralysi affectae exemplum dat, quae 
ob tria grana nucis vomicae sumta, tetano vio- 
lento, cui gastro-enteritis successit, correpta 
post tres dies obiit.* Haec exempla probant 
quasdam constitutiones ex nucis usu male 
affici. 

Domini Andral, Rose et Bally strychnia 
utebantur in extensorum brachii crurisve pa- 
ralysi quae ex plumbo in corpus agente ori- 
tur. Dominus Andral in plurimis paralysis 
saturninae exemplis strychniae doses ex deci- 
ma sexta ad duodecimam grani partem dedit.t 
Pictoris, colicae Pictonum obnoxii, manus ex- 
tensores paralysi aficiebantur ; hic morbus per 
unum mensem duraverat, frictioque nihil va- 
luerat. Per quatuor dies mane et vespere pi- 


lulam ex duodecima grani strychniae parte 


* Journ. Univ. des Sciences Med. t. xvi. p. 129, et seq. 
+ Mag. Journ. de Physiol. t. iii. p. 266, et seq. 

sumebat, et vibrationes dolorificae mantis ex- 
tensores affecerunt. Die quinto, sexto et sep- 
timo pilulas duas pro dosi devorabat, et mem- 
brorum saltus leves, digitorumque extensorum 
contractiones spasmodicas passus est. Statim 
postea paralysis imminuta est, et strychniae usu 
per paucos dies continuato penitus fere est sana- 
tus. Dominus Andral varia hujusmodi exem- 
pla memorat, quorum nonnulla fausta erant, 
dum in aliis mutatio nulla apparuit. Alterum 
citabo: Aeger nosocomium ingressus ex pa- 
raplegia imperfecta, vesicatorlis, moxis, et 
ferro candente spinae plane curvatae ad- 
hibitis tractata, laborabat. Pilula ex duo- 
decima strychniae grani parte nihil mu- 
tavit. Duae pilulae partium inferiorum ex- 
tremarum saltus leves excitarunt, et tunc tertia 
strychniae grani pars quotidie dabatur. Aeger 
post hanc dosin admodum in lumbis dolebat, 
artus quoque inferiores rigescebant, et pa- 
ralysi evidenter aucta, strychniam medicus 
omisit. Hoc exemplum minime probat strych- 
niam inutilem esse, quia medullae spina- 
lis vitii organici ab alcali certe aucti sig- 
na ejus usum omnino praeveniunt. Ex novem 
I 


58 DISSERTATIO 


exemplis ab Andral tractatis, tria sanabantur, 
tria meliora fiebant, tria. eadem manebant. 
Non tamen satis caute exempla considerasse 
videtur, et ex successu in paralysi saturnina te- 
mere colligit strychniam inutilem esse in para- 
lysi ex aliis causis praeter plumbi usum ortis. 
In tribus exemplis infaustis paralysis cer- 
te non fuit saturnina ; in uno tamen spina, 
ut antea dixi, curvata fuit, et in altero mus- 
culi admodum macie confecti nihil fere spe- 
randum reliquerunt, dum aeger quoque brevi 
tantum medicamento usus est. Dominus Ed- 
wards interno nucis vomicae extracti usu 
amaurosin cum palpebrae superioris paralysi 
sanavit ; secundum Magendie etiam, membra 
imbecilla strychniae usu saepe vires recupe- 
rant.* HExemplum sequens a Domino Rose de 
Swaffham in agro Nordovolciensi datur. Aeger, 
Aet. xx, lateris sinistri paralysi motts nervos 
per dies quatuordecim afficiente laborabat ; 
signa apoplexiae nulla erant, mensque omnino 


sana. Sanguine misso purgantia adhibebantur ; 


* Mag. Formul. edit. 6ta, p. 4 et 7. 

tunc nucis vomicae tria grana ter de die, sume- 
bat, dum hydrargyri pilula singulis noctibus, et 
magnesia cum rheo omnimane utebatur. Do- 
sis nucis usque ad grana quindecim aucta est ; 
deinde autem actiones plus minus spasmodicae 
sese ostenderunt, et tandem convulsiones te- 
tanicae per totum corpus sed praesertim la- 
tus affectum pervaserunt. .Aegro melius se 
habenti dosis usque. ad scrupulum dabatur, et 
haud longum post tempus, grana viginti sex me- 
dicus dedit. Spasmo tetanico violento, post 
dies paucos superveniente, strychniae dosis 
imminuebatur. Aeger postea lateris paralytici 
musculorum usum cito recuperavit. 
Sanationem interdum celeri procedere passu 
exemplum sequens docet. Puer, Aet. x1, de 
levi membrorum inferiorum stupore questus 
est, quem partium tumor dolens, post horas 
viginti quatuor evanescens, sequebatur. Sen- 
sus omnis. motusque gradatim: defecit, donec 
aeger vix ambulare valebat. Nucis vomicae 
pulveris doses ex duobus ad duodecim grana 
medicus cito auxit. Die tertio membra spas- 


mis afficiebantur, motusque aliquantulum re- 

stituebatur. Die decimo penitus sanaba- 
tur.* 

Dominus A. J. Bayle in “Travaux Thera- 
peutiques,” plene et accurate de nuce vomica 
scripsit. Quinquaginta medicorum experien- 
tiae exitum collegit, et in lucem protulit. 
Praecipue de nucis ejusque praeparationum 
in paralysi usu locutus est. Exempla qua- 
dringenta septuaginta citavit, quorum sexaginta 
novem accuratius pleniusque descripsit. Sub his 
febrem intermittentem, verminationem, hypo- 
chondriasin, hysteriam, asthma, hydrophobiam, 
epilepsiam, dysenteriam, paralysinque inclusit.t 

Paralyticorum sexaginta septem, triginta 
hemiplegici erant : Horum tredecim sanati 
sunt, septem multo meliores facti, decem nihil 
mutati. 


Viginti sex paraplegici erant: Quorum no- 


* Cooke on Nervous Diseases, vol. ii. p. 176, et seq. 
Vide etiam Bayle Trav. Therapeut.—Med. Gazette, vol. 
iv. p- 415.—Arch. Gen. de Med. t. xiii. p. 402-3.— New 
York Med. Rep. vol. viiii—Lond. Med. Rep. vol. viii. 
p. 164, 165.—Mag. Journ. de Phys. t. iii. p. 266.—Good’s 
Study of Med. vol. iv. p. 684-5. 

+ Bayle Trav. Therap. t. i. p. 244. 

vemdecim sanati sunt, quatuor multum acce- 
perunt levamen, tres nullam mutationem su- 
biere. | 

Sex paralysi generali laborabant: Horum 
quatuor curati sunt, unus melior factus, unus 
nulla in re mutatus. 

Tres quoque vesicae paralysi cum enuresi 
afficiebantur, unus vesicz paralysi cum urinae 
retentione; omnesque in sanitatem restituti 
sunt. 

Unus tantum ex sexaginta septem restat, 
quem amaurosis cum palpebrarum paralysi af- 
fecit, et sanus quoque facius est. 

Doctor Bardsley strychnia cautione sum- 
ma judicioque, acri usus est, et mihi in 
animo est, de exemplis ejus maxima cura nar- 
ratis pauca dicere. Paralysis plus minus per- 
fectae exempla varia memorat, quae nullum 
morbum organicum ostendebant, hacque de 
causa hujus remedii usus, ut postea notandum, 
maxime indicabatur. Aegris plethoricis san- 
guinem primo detraxit, demde strychnia, donec 
totum corpus affecit, usus est. 

Ex triginta quatuor aegris ab eo tractatis 


tredecim paraplegici erant: Horum undecim 

emnino sani facti sunt, in uno symptomata 
multum levata fuerunt, dum alter nihil boni 
expertus est. 

Undecim hemiplegia sinistri lateris afficie- 
bantur : Quorum sex sanati fuerunt, tres multo 
meliores facti, duo minus auxilii acceperunt. 

Exempla hemiplegiae lateris dextri decem 
erant: Quorum quinque omnino curata sunt, 
unum multum, duo minus restituta, unum ni- 
hil profecit, aliud nosocomium, antequam ef- 
fectus dignosci potuerunt, reliquit. 

Dr. Bardsley initio duodecima vel octava 
grani parte utebatur ; grani dimidium, saepe 
bis terve indies, et, in uno exemplo, tria grana 
quotidie adhibebantur. 

Exempla duo a Doctore Bardsley data 
memoratu haud indigna videntur. Maulier, 
triginta annos nata, lateris sinistri hemiplegia 
afficiebatur. Capitis dolore et vertigine la- 
borabat ; os ad latus dextrum  trahebatur ; 
urina et faeces, aegra inscia, reddebantur. 
Sanguine misso, alvoque soluta, grani strychniae 
partem duodecimam devorabat, dosisque gra- 
datim augebatur. Quarta grani parte, ter indies, 


devorata, formicatione et membrorum paraly- 

ticorum vellicatione, viribus auctis secuta, af- 
ficiebatur. Granum bis per diem nunc da- 
batur, cui vertigo, stupor, musculorumque ri- 
giditas spastica successit. Dosis postea ad 
grani partem duodecimam minuebatur, et 
multo melior facta est ; cyathum ori suo 
admovere, crus sinistrum attollere, sphincteres 
regere, distinctiusque loqui potuit. Magis in- 
dies convalescebat, et post duos menses, noso- 
comium maxime levata reliquit ; laboresque 
solitos cito suscepit. Strychniae grana sexa- 
ginta tria cum dimidio sumsit, et dosis maxima 
granum fuit. 

Homo, triginta octo annos natus, para- 
plegia simul cum vesicae rectique paralysi 
laborabat. Extremae partes inferiores per 
tres menses debiles erant. Strychniae sex- 
tam grani partem bis indies medicus de- 
dit, et post quatuor dies dosis usque ad par- 
tem grani quartam ter de die aucta est. Vel- 
licationes nunc sese indicarunt quae violen- 
tiores dosi aucta fuere. Magis magisque con- 
valescebat, et post sex hebdomadas omnino ad 
sanitatem redactus est. Strychnia sola in hoc 


exemplo adhibita perutilis fuit. Alcali grana 
3 

sexaginta duo aeger devorabat, et dosis maxi- 
ma granum unum cum semisse erat. In alte- 
ro paraplegiae exemplo, per hebdomadas octo 
grana sexaginta tria cum semisse commode 
usurpata sunt.* | 

Quo hujus medicamenti interne sumti usum 
et effectum melius ostendere possim, fert ani- 
mus praeter exempla a variis auctoribus suppe- 
ditata pauca alia narrare a meipso observata, 
dum Professoris Duncan apud nosocomium 
Edinense clericus eram. 

I. Domina Chambers, Aet. xxx, Non. Fe- 
bruarli MDCCCXxx, admissa.  Sinistri brachii 
crurisque Motus partim amittitur, cum, dolore 
perpetuo algorisque sensu, per totum corporis 
latus sinistrum praesertim membra extrema 
permeante ; sensus haud mutatur. Dextrum 
capitis latus dolore afficitur ; vertigine, aurium 
tinnitu, strabismo leni, visu imminuto prae- 
sertim oculi sinistri ex lucis stimulo minus 


plene sese contrahentis laborat. Nausea vo- 


* Bardsley’s Hosp. Facts and Observ. p. 7, et seq. 

mitusque cum epigastrii dolore patent: mens 
aliquando aberrat: pulsus centum et quatuor- 
decim parvi. Valetudine bona usque ad Ju- 
nium proximum fruebatur, ubi pregnans ab- 
ortavit, et nunquam postea vires penitus re- 
cuperavit. Per tres hebdomadas praeteritas, 
capitis dolori, oculis suffusis, vertigini, nauseae 
vomituique proclivis erat. Secundo die ante 
Kalendas Februarii, febrilia signa eam adorta 
sunt, quae adhuc manent. Pruritus oculi si- 
nistri, vertigo, aurium tinnitus, deinde sudor 
profusus, subito sese indicarunt, memoria, omni- 
que visu per quartam horae partem die, quo nos- 
ocomium ingressa est, deficientibus. His sig- 
nis sinistri lateris brachii, crurisque paralysis 
successit. Alvus oleo Ricini movebatur, et 
die vir. Id. Feb. granum nucis vomicae extrac- 
ti ter de die medicus dari jussit ; vesicatorium 
quoque nuchae applicabatur ; membraque laesa 
frictioni subjecta sunt. Extractum die poste- 
ro Professor continuare desiit, quia vertigo, ca- 
pitis dolor, spasmique post eyus usum evene- 
runt.. Die rv. Id. Feb. unguentum. extracti 
nucis vomicae granorum decem, et axungiae 
unciae parti exulceratae adhibebatur. Id. leb. 
K 

vertigine imminuta, brachium facilius movere 
potuit, et unguentum omittebatur. Die xiv. 
Kal. Martii extracti nucis vomicae grana duo 
forma pilulae, et diebus elapsis duobus tria 
grana ter indies sumebat. Dosis gradatim ad 
grana quinque aucta est. Die quinto Kal. 
Martii vertigo imminuta est; linguam recte 
protrudebat ; brachium movere potuit ; ambu- 
lare incepit ; pulsus sexaginta pleni et firmi. 
Kalendis Marti capitis dolor et vertigo redie- 
runt, et pilulae omittebantur. Laxantia 
postea, camphoraeque emulsionem sumsit, et 
die septimo ante Idus Martii, nosocomium 
multum levata reliquit. Haec mulier, per dies 
tredecim, extracti nucis vomicae grana centum 
et quadraginta duo devoravit. Granis quin- 
decim uno die usa est. Novembre proximo 
haec mulier similiter afficiebatur, quamvis ex 
apoplexia magis laborare videbatur, et post 
paucos dies apud nosocomium obiit. Cada- 
vere patefacto sanguis in cerebri latere sinistro 
effusus inveniebatur, et indicia erant sanguinem 
in alia parte antea effusum absorberi. Anne 
strychnia in hoc exemplo adhiberi debuit ? 
Anne absorptionem promoyvit ? 

Il. Rachel Allen, annum aetatis decimum 
quintum agens, ancilla, Prid. Non. Aprilis 
MDCCCXXX,admissa. Extremae partes inferiores 
solito frigidiores sunt, motusque in inferiore 
corporis dimidio omnino amittitur. Torpor 
obscurus ex lumborum vertebris usque ad 
summum femur progreditur, dum partes infra 
sitae nihil omnino sentiunt. Valetudo gene- 
ralis secunda; pulsus centum pleni. Cata- 
menia nondum apparuere. Per menses quatuor- 
decim, nosocomium nondum ingressa, frigori 
objecta dolore afficiebatur, qui, per crura mul- 
tum tumefacta, et sub tactu dolentia permea- 
bat. Omnia signa gravia post venaesectionem 
et purgantia amovebantur, sed torporis sensus, 
et dolor obtusus in extremis partibus inferiori- 
bus restabant. Hoc tempore ambulare potuit, 
sed incaute frigori rursus exposita, dolor aliaque 
indicia reversa usque ad octo abhinc dies ma- 
nebant, quando vertigine et caligine aliquamdiu 
laborabat. Dolore cessante omnem sensum et 
motum per omnes fere partes extremas infer- 
iores amisit. Venaesectio, vesicatoria, tar- 
tratis antimoni unguentum, et purgantia frustra 
adhibita sunt. In nosocomium admissae alvus 

exonerabatur, frictionibus etiam cruribusapplici- 
tis. Signa vero post purgantium, stimulantium, 
Arnicaeque decocti usum minime mutata mane- 
bant. Die xvi. Kal. Maii crura tinctura can- 
tharidis illinebantur, et sextam strychniae grani 
partem ter de die sumebat. Strychnia ob 
symptomata infausta intermissa rursus die XIII. 
Kal. Maii dabatur, et granum indies aegra de- 
vorabat. Dosis gradatim ad grana duo auge- 
batur.. Pedum digitos nunc movere potuit, 
quamvis torpor in cruribus, quae parvis papulis 
tegebantur, adhuc manebat. Symptomata 
quaedam narcotica cito apparebant, strychnia- 
que omissa, misturae salinae ammoniatae uncias 
duas ter indies sumebat ; vesicatorium quoque 
lumbis admovebatur. Prid. Non. Maii strych- 
niae semigranum, posteroque die granum ter 
indies capiebat. Die vi. ante Id. Maii strychniae 
effectus proprii sese ostenderunt, membrorum 
extremorum saltus fortes, scrobiculi cordis 
dolor, sensus angustiae in thorace, visusque 
confusus; mens ipsa sana restabat. Pulsus 
centum et quadraginta parvi. Aether sulphuri- 
cus cum liquore opii sedativo, et aliquantulo 
spiritus vini Gallici aegram levabant, sed saltus 
3 

per intervalla rediebant. Statim postea membra 
facilius movere potuit mensesque sese manifes- 
tarunt, et tribus elapsis diebus ambulare valuit. 
Sanatio tune celeriter processit, et nosocomium 
Prid. Kal. Junii sanata reliquit. Strychniae 
grana quadraginta per totum tempus devoravit, 
et maxima uno die dosis grana quatuor erat. 
III. Domina Sinclair, Aet. Lx, die xu. Kal. 
Aprilis mpcccxxx, admissa. ‘Totum corporis la- 
tus sinistrum minus perfecte movet. Cubitum, 
carpum, digitorumque articulos aliquantulum, 
sed crus sinistrum plus minus contractum parum 
movere potest. Sensus parti affectae minime 
deest. Semper mussitat, sed excitata distincte 
loquitur, et de capitis dolore semper queritur ; 
urinam difficulter reddit ; caput ad latus sinis- 
trum vertitur ; lingua recte protruditur ; vi- 
sus auditusque secundum naturam. Voces 
male effert ; pulsus sexaginta regulares, pleni, 
fortes. Per decem dies antequam in noso- 
comium ingressa est nausea vertigineque afli- 
ciebatur, quae motus memoriaeque defectus, et 
tandem paralysis sequebantur. Signis in hoc 
exemplo apoplecticis sanguinis missiones, et 
purgantia valida multum levamen attulerunt. 

Paralysi tamen adhuc perstante nucis vomicae 
extracti alcoholici grana tria indies exitu 
fausto adhibebantur. Post dies quinque adju- 
ta ambulare potuit, et aliis quinque elapsis san- 
ata evasit. Nucis vomicae extracti grana tri- 
ginta sumsit. 

IV. Dominae Sommerville hemiplegia la- 
teris sinistri laboranti nucis vomicae extracti 
grana centum et quinquaginta, per tres vel 
quatuor hebdomadas, praeter Arnicae decocti 
uncias centum et octo, favente numine, medi- 
cus dedit. 

V. Isabella Massey, Aet. xu, die 111. Non. Junii 
MDCCCXxx, admissa. Membrorum inferiorum 
debilitas magna erat, quae per octo dies manser- 
at, et puella vix ambulare valebat. Paraly- 
sin quoque dolor vehemens nonnunquam com- 
itatus est cum tinnimenti quasi sensu crura 
pervadente. Ani sphincteris paralysis quae- 
dam aderat. Alvo priussoluta, nucis vomicae 
extracti granum, et postea duo et tria grana 
ter indies, praecipiebantur. Granis viginti qua- 
tuor sumtis quaedam signa narcotica sese in- 
dicarunt, et pilulae per diem unum fuerunt 
intermissae. Exhinc tamen melius ambulare, 

membraque certius dirigere coepit. Extracto 
iterum dato die ui. Id. Juni, horrores sine 
frigore sentire dixit; sensus quoque formica- 
tionis omnia membra affecit cum crurum vel- 
licationibus motibusque abnormibus. Haec 
symptomata haustus ex aethere sulphurico et 
tinctura opti levabant. Post tres dies, granis — 
extracti quinquaginta quatuor sumtis, sana fuit. 

VI. Joannis Rendall, Aet. xxvi, nautae, die 
vil. Id. Juliimpcccexxx, admissi, membrorum in- 
feriorum et maxillae inferioris musculorum vis 
multum imminuitur. Partium rigiditas adest, 
sensus vero parum laeditur. Deglutitio difh- 
cilis est ; lumbi dolore nonnullo afficiuntur, sed 
nihil externe videtur. Alvus est adstricta ; for- 
micatio per corpus sentitur ; lingua ad latus dex- 
trum protruditur. Quinque jam praeteriere 
menses ex quo morbusincepit. Alvo exonera- 
ta, die v. Id. Julii nucis vomicae extracti granum 
ter indies sumebat, dosisque postea augebatur. 
Vertigine, vellicationibus, et capitis dolore la- 
borabat, sed paralysis parum levabatur. Strych- 
niam ipsam etiam magnis dosibus sine multo 
levamine cepit. Die xiv. ante Kal. Septem- 
bris a nosocomio dimissus est. Hoc exem- 


plum minime probat nucem yomicam utilem 

esse, sed notatu dignum est propter magnam 
strychniae copiam brevi tempore devoratam. 
Per dies viginti octo aeger grana centum vi- 
ginti duo extracti nucis vomicae alcoholici et 
strychniae grana septemdecim sumsit. Maxima 
extracti dosis grana octo, strychniae grana 
quatuor erat. 

Plura alia hujusmodi exempla apud nosoco- 
mium Edinense vidi, sed ne omnia narrem dis- 
sertationis augustiae penitus prohibent, spero- 
que remedii vim ex casibus jam citatis satis 
apparere. 

Methodus, qua strychnia adhiberi debet, 
nuper attente considerata fuit, et non tantum 
interne, sed in paralysis partialis exemplis 
magna cum utilitate magnoque cum momento 
externe usurpata est. Exempla pauca satis os- 
tendere possint quomodo agit, si cuti admo- 
vetur. 

Dr. Auchinloss exemplum sequens dedit.* 
Aeger, quinquaginta sex annos natus, ebriosus, 
propter dextri cruris ulcus varicosum in nosoco- 
mium Glasguense admissus est. Subito decem 
antea diebus sinistri brachii vim amiserat. 


* Glasgow Med. Journ. vol. xi. p. 165. 

Partium sensus illaesus mansit, sed nec appre- 
hendere, nec carpum aut digitorum artus ex- 
tendere potuit. Nullus capitis dolor fuit, et 
medicamento alvus facile respondit. Vesica- 
torio pone brachium anteritus admoto, octava 
strychniae pars per superficiem ulceratam spar- 
gebatur. Die unoquoque succedente copia 
strychniae aucta est quia quantitas diel praece- — 
dentis ad priorem addebatur donec granum 
unum fiebat, deinde autem quarta grani pars 
pro octava adjiciebatur. Ex hebdomada se- 
cunda partium vim quotidie augeri invenit, 
punctionis sensu per brachium nonnunquam se 
manifestante. Post tres hebdomadas valetudi- 
narium sanatus reliquit. 

Dominus Liston magno cum successu strych- 
nia in nosocomio Edinensi usus est. Doctor 
Bally apud La Pitié strychnia quoque in para- 
lysi externe utitur, et ei multo efficacius sic 
agere videtur, quam si interne adhibeatur. 

Strychnia nuperrime amaurosi externe adhi- 
bita fuit, morbo qui saepe remediis aliis aut 
non, aut tarde sanatur. Hic morbus curatu dif- 
ficilis in plurimis exemplis strychniae cessit, 


ubi omnis alia medendi ratio penitus fefellit. 
L 

Omnibus bene notum est hunc morbum primo 
a Doctore Shortt, strychnia externe admota, 
tractatum fuisse. Plura exempla, ubi sine du- 
bio bonum effectum edidit, aliaque quoque vi- 
dit cum apud nosocomium, tum medicinam 
privatim exercens, quae conclusiones ejus 
plene confirmant. Dr. Shortt ejus usum in 
novem apud nosocomium exemplis expertus 
est, quae omnia singulatim recensuit.* Aegro- 
rum aetates ex annis viginti duobus ad quinqua- 
ginta duos variarunt, visus plus minus immin- 
utus est, et vel cum uno vel utrisque oculis 
lucem inter et tenebras distinguere poterant. 
Duo penitus sanati quatuor visus multum 
restitutus erat, et duo multum auxilium acce- 
perunt. Aeger in nono exemplo per quatuor 
menses perfecta amaurosi, et surditate quoque 
laborabat ; hanc strychnia sanavit, etiamsi illam 
non adjuvit. Vesicatoria primo temporibus 
admovebantur, et octava grani strychniae pars 
per superficies exulceratas spargebatur ; quan- 


* Kdin. Med. and Surg. Journal, vol. xxxiv. p. 415, 

titas in exemplis quibusdam gradatim ad grana 
fere sex augebatur, vesicatoriis renovatis simul 
ac superficies sanari incepit. Aegri apud no- 
socomium per duos menses plerumque manse- 
runt. Strychnia vel statim, vel intra decem 
primos dies proficere coepit. Nonnunquam 
constitutionem afficere videbatur, quod in aliis 
exemplis parum manifestum erat. Notatu dig- 
num est eandem strychniae copiam, quae sine 
ullo medicamento praecedente nihil fere effecit, 
signa violenta ostendere, si post hydrargyrum 
ptyalismum excitans usurpata erat. Hadem 
medendi methodo Dr. Fife apud Novum Cas- 
tellum amaurosin et surditatem sanavit. 
Exemplum sequens a Domino Liston datur : 
Capsularum opifex, Aet. xxxi, die x. Kal. De- 
cembris MDCCCXXIX, in nosocomium Edinense 
admissus. Per tres menses de dolore in sinistra 
posterioreque colli parte, ad dextrum capitis sese 
extendente querebatur. Visus gradatim defi- 
ciebat, et aeger nunc res proximas minime, re- 
motas parum perfecte videre potest, gressus- 
que vix dirigere valet. Pupillae sensiles sunt, 
et omnino secundum naturam. Alvo soluta, ve- 


sicatoria parva temporibus admovebantur, et die 

postero strychniae quarta grani pars aspergeba- 
tur. Tribus elapsis diebus meliorem se habuit, 
et ita praescriptum ; 
R. Muriat. Hydrarg. gr. i. 
Ext. Guaiaci 31. Misce ut fiat massa dividenda in pi- 
lulas xvii—Sumat unam ter indies. 

Strychniae copia gradatim aucta, et hydrar- 
gyri muriate sine ptyalismo continuato aeger 
cito recuperavit. 

In alio exemplo dexter oculus nihil, sinis- 
ter paululum vidit. Strychnia brevi tempore 
aliquo cum effectu usurpabatur. In casu ter- 
tio aeger vix inter lucem et tenebras distin- 
guere potuit. Remedium per hebdomadas 
plures et externe et interne adhibebatur, ut 
corporis habitum, sed sine successu, afficeret.* 
Aeger amauroticus strychnia omnino sanatus 
paulo post ex febre continua mortuus est. 
Capite secto nulla laesio organica, vel nervi 
optici, vel retinae detigi potuit ; amaurosis ita 
in hoc exemplo fausto ex functione laesa so- 
lum pependisse videretur. 

Dominus Middlemore nosocomii apud Bir- 


* Lond. Med. Gaz. vol. v. p. 541. 

mingham strychniae in amaurosi duodecimam 
grani partem saepeque semigranum utrique 
tempori admovebat. Hoc remedium maxime 
utile invenit. In exemplo quoque ptosis, 
quae ex paralysi partiali musculorum levato- 
rum pendebat, exitu felici strychniam usurpa- 
vit. Si vero animadvertit, ptosis vel ex cere- 
bri morbo, vel nervi motoris injuria organica, 
vel ex palpebrae statu densato et aucto orire- 
tur, strychnia nihil efficere posset.* 


Sic nullae addictus theoriae, nulloque prae- 
judicio erga nucem vomicam vel strychniam 
abreptus, varia exempla in medium attuli, in 
quibus vel cum vel sine successu haec remedia 
adhibebantur. Nunc tantum restat, ut ex factis 
jam citatis conclusiones generales inferram. 

Nux vomica, strychniaque in variis morbis 
varioque cum successu adhibita sunt. Ex om- 
nibus jam recensitis necessario, ut mihi videtur, 
colligendum, diarrhoeam, dysenteriam, amenor- 
rhoeam, et paralysin in multis exemplis strych- 


* Midland Reporter, vol. ii. p. 160.—Vide etiam alia 
exempla apud Med. Gaz. vol. vi. p. 473 et 548.—EKd. 
Med. and Surg. Journ. vol. xxxvi. p. 223. 

niam sanare posse. Exempla multa haud 
dubie probant diarrhoeam et dysenteriam ita sa- 
nari, et Dr. Bardsley in amenorrhoea strychniae 
usum praecipue ostendit ; quamvis ali medici, 
casum unum vel duos, ubi paralysis cum ame- 
norrhoea juncta fuit, attulerunt, in quibus 
propter strychniae usum menses, paralysi non- 
dum curata, fluere coeperunt. Necesse est 
tamen, propter hujus tentaminis fines, etiamsi 
magni foret momenti de usu in omnibus mor- 
bis disserere, paralysin solam spectare, prae- 
sertim quia in hoc morbo effectus strychniae 
cum physiologici, tum therapeutici penitus con- 
gruunt. 

Hic morbus sub formis tam variis apparet, 
et ex causis tam multis et alienis oritur, ut 
nullum remedium omni exemplo conveniat. 
Signa igitur morbi, ejusque causa prius sedulo 
consideranda quam ullus tractandi modus, ul- 
lumve remedium, et praecipue strychnia adhi- 
beatur. Paralysis vel ex generis nervosi morbo 
organico, vel functione laesa oriri potest; et 
in hemiplegiam, paraplegiam, et paralysin par- 
tialem dividitur. Paraplegia ex spina ejusque 


nervis affectis pendet ; et vel ex vi eorum 
1 


DE STRYCHNIA. 79 


nervosa deficiente, vel ex medulla spinali ejus- 
que tunicis inflammatis, ex effusione serosa, 
ex fune medullari distenta, vel sanguine extra 
venas effuso, vel ex lumborum vertebrarum 
tumore, concussione, carie, spmave curvata 
oriri potest. Dr. Baillie et Dominus Earle 
dicunt hoc malum ex cerebro laeso interdum 
originem ducere.* Hemiplegia contra saepius 
ex cerebro presso, vel morbo affecto pendet, 
dum paralysis partialis ex nervi partem suppe- 
ditantis vitio oritur, aliquando etiam ex veneno 
sicuti plumbo in corpus agente, qui morbus a 
Culleno paralysis venenata appellatur. 
Remedia igitur variant secundum paralysin 
qua aeger laborat ; remedia antiphlogistica 
unam speciem sanant, dum stimulos alia re- 
quirit. Stimulantia saepius paraplegiae et pa- 
ralysi partiali, quae ex spina, nervorumve ac- 
tionibus. laesis nascuntur, adhiberi debent. 
Sanguis detractus, purgantia, aqua frigida 
affusa, remediaque deplentia primo hemiplegiae, 


in corpore pleno vel apoplectico plerumque 


* Abercrombie on the Diseases of the Brain and Spinal 
Cord, 2d Edit. p. 279. 

ortae conveniunt. Si, vero, signis plethoricis 
remotis, paralysis manet, tunc, sed haud citius, 
stimulorum usus indicatur. Strychnia pro va- 
lido in corpus stimulo agens tantum exinde 
utilis esse potest, ubi stimuli tuto usurpari pos- 
sunt. Rhus et Arnica, quae aliquatenus in 
corpus ut strychnia agunt, olim usurpabantur. 
Dr. Alderson apud Hull Rhus toxicodendron 
admodum laudavit. Arnicae in variis exemplis 
usum vidi, sed nihil fere effecit ; strychnia au- 
tem, arnica frustra tentata, paralysin curavit.* 

Nemo, etiam qui maxime strychniam laudat, 
sperare possit, paralysin ex cerebri medullaeve 
spinalis vitio organico pendentem hoc remedio 
esse curandam. In paralysi hujusmodi morbum 
augeri, aegrique mortem festinari Dominus 
Lallemand duobus exemplis clare ostendit.t 
Si vero paralysis ex plumbo, venere nimia, 
ebrietate, hysteria, rheumatismo, frigore,t functi- 
one laesa, aliisque hujusmodi pendet strychniae 


* Abercrombie on Brain and Spinal Cord, 2d Hd. 
p. 309 et 310.—Duncan’s Annals, vol. iv. p. 182. 
+ Lallemand Rech. Anat. path. sur l’encephale, &c. 
{ Abercrombie, op. cit. p. 291. 

usus indicatur. Hac de re ita Fouquier scribit ; 
“« Si quelquefois elle. (la paralysie) est leffet 
Vun simple ébranlement. du systéme nerveux 
auquel la nature peut remédier par elle-méme 
avec le temps, combien de fois ne dépend-elle 
pas aussi: d’une pression mécanique, ou d’une 
altération organique: supérieure. a toutes les 
ressources de lart. La paralysie.qu’aménent a 
leur suite la masturbation, les excés des plaisirs 
vénériens, Vabus répété des liqueurs spiritueuses 
et des narcotiques, celle que determine I’action 
de quelques métaux, et notamment du plombe, 
celle que produisent la. colére, la frayeur, un 
rhumatisme, une irritation sympathique et telle 
autre. cause semblable, est le plus souvent 
gucrissable ; mais par quel moyen atteindra-t- 
on cette maladie lorsqu’elle doit son origine 
a la compression qu’éprouve. le cerveau. ou la 
moelle épiniére de la part d’un liquide. épan- 
ché ou dune. excroissance. osseuse? Avec 
quelles armes combattra-t-on la paralysie due 
a la dégénération cancéreuse ou tuberculeuse 
de quelque partie du systeme nerveux, a son 
ramollissement, a son dechirement? Ce n’est 


qu’aprés une juste appréciation de ces di- 
M 

verses causes qu’on pourra calculer avec quel- 
que exactitude les chances de la guéerison. La 
médecine doit s’exercer avec succés chez 
des paralytiques dont le systéme nerveux n’a 
perdu que son activité. Ils peuvent guérir 
par Pusage des stimulans. C’est ici que la 
noix vomique agira de la maniére la plus 
prompte et la plus heureuse.” ouquier ta- 
men strychniae vim latius patere putat, quam 
plerique ei concedent. Dicit quidem caute 
pro stimulo in hemiplegia apoplexiam sequente 
adhibendam, sed remedium, ad sanguinem ef- 
fusum absorbendum in hujusmodi exemplis, 
corporis pleni signis aliorum medicamentorum 
usu remotis, utile esse putat. Non omnino 
certior factus sum an hoc verum sit, sed Cham- 
bers exemplum jam citatum hoc commentum 
aliquatenus tuetur. * 

Multa paralysis diuturnae exempla convul- 
sione spontanea remotae, ab auctoribus no- 


* Coagula saepe sponte absorbentur. Vide Aber- 
crombie on the Brain and Spinal Cord, 2d Edit. p. 265 


et seq., necnon p. 309. 

tata sunt, quae spem darent strychniam convul- 
sionem artificiosam excitantem maxime profu- 
turam. Plura a Doctore Abercrombie citata 
forsan strychniae usu citius ad sanitatem re- 
dacta fuissent: ‘‘ Perhaps we have been too 
much in the habit of believing that paralysis 
of any considerable standing depends upon a 
fixed and irremediable disease of the brain. 
Many cases are on record which tend to shake 
this opinion. We see recent cases of it com- 
pletely carried off in a few days; we see 
others recover more gradually, so that, in a 
few weeks or months, there is no trace of the 
disease ; and in many cases, in which, after 
long continued palsy, the patient has died of 
some other affection, we find no morbid ap- 
pearance in the brain, or none adequate to ac- 
count for the disease. We may add to these 
facts many singular examples of very sudden 
recovery from palsy even in cases of long 
standing. A man mentioned by Dr. Russel, 
after an apoplectic attack with hemiplegia, re- 
covered the use of his arm in six weeks, but 
the lower extremity remained perfectly para- 
lytic. After twelve months, in which he 

made no improvement, he was one day aston- 
ished to find that he had some degree of mo- 
tion of the leg, but it continued only a few: 
minutes. On the same evening he had head- 
ach, and in the night was seized with a sort 
of fit, in which the paralytic limb was strongly 
convulsed, and after this he had slight power of 
moving it. The fit returned next day, and again 
in the night, and then left him completely free 
from paralysis, and in perfect health ; he had 
continued well for eight years at the time when 
the account’ was written. A case somewhat 
similar, though of shorter standing, occurred 
to a friend of mine. A middle aged man was 
suddenly attacked with hemiplegia and loss of 
speech, while he was using violent exercise in 
walking quick or running ; all the usual prac- 
tice was employed without any improvement 
for a month ; the paralytic limbs then became 
one day suddenly convulsed, and when this 
subsided the paralysis was gone. 

“‘ These examples point out a most import- 
ant principle in regard to paralysis, namely, 
that cases of it, even of long standing, some- 
times depend upon a cause which is capable of 

being removed entirely, and removed almost 
in an instant; and they direct our attention 
to a most interesting subject of research im re- 
gard to a class of affections, which of all dis- 
eases are usually considered as the most hope- 
less.”* 

In hisce exemplis paralysis forsan ex generis 
nervosi actione laesa, sine ullo vitio organico, 
pendebat ; et ex medendi ratione spontanea 
admodum sperandum strychniam hujusmodi 
casibus auxilium quam maximum allaturam. 
Strychniae tamen usus aliquatenus incertior fit, 
quod in omni exemplo paralysis causa haud sine 
dubio dignosci potest. 

Si patet aegri paralysin interno strychniae 
usu adjuvaril posse, maxima cautio neces- 
saria est ut recte adhibeatur, et parvae doses, 
puta, octava vel sexta strychniae grani pars, vel 
nucis vomicae extracti alcoholici granum, pri- 
mo usurpandae. Magendie videtur quatuor 
aut sex extracti unoquoque die grana satis esse. 


* Dis. of Brain and Spinal Cord, 2d Edit. pp. 306, 307, 
et 309. 

Andral duodecima strychniae grani parte usque 
ad granum indies usus est. Magendie strych- 
niae sulphatis duodecimam grani partem de- 
dit. 

Dosis gradatim augeri debet donec alcali in 
corpus agit; quia in plerisque exemplis faustis 
aeger non bene se habuit donec constitutio ip- 
sa afficiebatur ; nihil aliud certe ostendit sana- 
tionem strychniae vindicandam. Medicamen- 
tum saepe repeti debet si effectus bonos per- 
manere volumus; si autem nimium fuerit 
datum, aetheris sulphurici et laudani haustus, 
cum spiritu vini, vel forsan morphiae acetate 
aegrum relevant. Parva dosis, ut ex Domi- 
ni Coze exemplis apparet, constitutionem adeo 
affecit ut aeger necatus sit, dum in aliis strych- 
niae insignis etiam copia, videlicet in Rendall 
casu, nihil fere notatu dignum in corpus egit. 
Effectus vel propter constitutionem habitum- 
que diversum, vel saepe propter medicamentum 
ipsum variat. Dr. Christison memorat strych- 
niae pulverem saepe cum aliis mistum esse, et 
si eam sinceram habere velimus crystallos 
emendos. Exemplum sequens quod Profes- 


sori Christison in nosocomio Edinensi evenit, 

clare ostendit strychniam ipsam magna cau- 
tione curaque seligi debere. Aeger para- 
plegia vexatus strychniam interne per aliquod 
tempus sumebat, et dosis augebatur donec ex 
granis quinque constitit. Quia haec dosis nihil 
fere, vel admodum parvum effecit, grana sex 
quotidie eiin pilularum forma praescribebantur, 
quarum singulae strychniae granum contine- 
bant. Hora una vel duabus, post primam hujus 
novae praescriptionis pilulam sumtam, elapsis, 
aeger ex convulsionibus violentis, trismo, 
spasmisque tetanicis laborabat. Post inquisitio- 
nem institutam inventum est pharmacopolam, 
qui strychniam vendiderat, novum fasciculum 
priori multo puriorem multoque efficaciorem 
accepisse, et inde effectus validi jam notati. 
Exhinc patet nos caute in strychniae usu pro- 
gredi debere, et si cum novo remedii fasciculo 
incipimus necessarium est ut summa circum- 
spectione utamur. Dosis semper gradatim au- 
genda, et omnia etiam minima signa cura inde- 
fessa evigilare debemus. Hffectus aliquando 
semihora elapsa sese ostendant, vel nihil per 
plures horas diesve appareat. Levia febris 


signa, epigastrii ardor, capitis dolor, nausea, 

vertigo, oculorum hebetudo, tinnitus aurium, 
punctionis vel formicationis sensus, vellica- 
tiones, anxietas, dyspnoea, palpitatio, tremo- 
res, loquelae et deglutitionis difficultas, tris- 
mus prima actionis strychniae symptomata 
sunt. Nonnungquam dysuriam, multumque 
sudorem vidi; concoctio aliquando augetur. 
Alvus secundum Fouquier saepe adstricta pur- 
gantibus movenda est ; hune strychniae effec- 
tum ego amicusque meus Dr. Henderson apud 
nosocomium regium Edinense saepe vidimus, 
et fere semper evenire putavimus. Nuper vero, 
a Professore Christison meque ipso aliqui 
aegri visi sunt, qui diarrhoea propter strychniae 
usum solum afficiebantur ; idcirco haud dubi- 
to, quin hoc remedium minime alvum semper 
adstringat. Canalis alimentarii membranam 
mucosam ex strychniae usu male affectam 
varli auctores, nuper etiam Professor Alison 
notaverunt. Tebris saepe tanta est, ut strych- 
niae usus produci non possit. Strychniae ef- 
fectus ex dosi repetita ultro renovantur, et 
vis ex dosi data pendet. Vomitus, pur- 
gantia, hydrargyrum ad_=salivam_proritan- 
dam, animi etiam atfectus, aegrum magis 

laborare faciunt, signaque graviora fiunt si 
remedium aliquamdiu intermissum fuit; parvae 
doses post unamquamque intermissionem ad- 
hibendae. Effectus pro re nata longius brevius- 
ve durant, motu vel sensu in artubus paralyticis 
plerumque sequente ; aliquando tamen aegri 
animum demissum relinquunt. 

Si vellicationes spasmodicae, formicatio, ver- 
tigo eveniunt, strychnia vel intermitti, vel dosis 
imminui debet, quia casus admodum deplo- 
randi ob has admonitiones neglectas accide- 
runt. Sic in exemplo Professoris Duncan me- 
dicinam privatim facientis, aeger quinque 
strychniae grana per tres dies ad amaurosin 
sanandam sumebat, et quaedam levia signa, 
ex quibus patebat constitutionem affici ita ne- 
glexit ut per alium diem remedium sumeret. 
Aegrotus subito, ut verbis ejus utar, quasi 
glande plumbeo per caput emisso vulneratus 
decidit. Spasmitetaniciviolenti eum affecerunt, 
et parum aberat quin moriretur. Jactationes 
tamen membrorum, quibus per plures annos 
antea laboraverat, post hanc accessionem vio- 
lentem nunquam reverterunt. | 


N 

Nihil tamen, quum strychniae etfectus spec- 
temus, plus mirandum quam quod membra 
paralytica majori vi quam sana afficiat, et 
quo perfectior paralysis, eo certius sanationem 
efficiat. Si dosis modica in hemiplegia datur, 
observatum fuit latus a morbo vexatum tam 
magnae commotionis sedem esse, ut aeger fere 
e lecto ejiciatur, dum sanum latus tranquil- 
lum manet. Sudor vel aliquando etiam erup- 
tio in latere paralytico solo apparet ;* immo 
etiam unum linguae latus tantum amarum 
eustum sentit.t Si dosis magna est, utraque 
latera sed inaequaliter afficiuntur. Atgri con- 
stitutione strychnia affecta adeo concutiuntur, 
ut terrore percussi eam denuo repetere nolint, 
quod incommodum hujyus remedii usum plus 
minus impedit. 

In amaurosi nuper strychnia saepe externe 


usurpata est, sed successus in hoc morbo minor 


* In Rachel Allen exemplo jam narrato eruptio apud 
membra paralytica sese tantum indicavit. 

+ Hoc tamen mihi admodum dubium esse videtur. Gus- 
tus amarus ex strychnia linguae adhaerente, forsan, et 


vix a constitutione affecta oritur. 

esse videtur, quam cum interne in aliis paraly- 
sis speciebus adhibetur. Verisimile tamen hoc 
ex amaurosis pathologiae ignorantia oriri, quia 
morbus variis ex causis pendet quae nobis nun- 
quam dignosci possunt. 

Dr. Shortt ita de strychniae usu externo scri- 
bit; ‘* Strychnia acts purely as a stimulant either 
of the nervous matter of the nerves, or of their 
capillary system ; and, therefore, it can only be 
employed with success in amaurosis depending 
on paralysis of the optic nerve or retina, or in 
cases of congestive amaurosis, from pressure on 
these parts, with a loaded and inactive state of 
the minute vessels of the neurilematic enve- 
lope.’* Dominus Middlemore sic dicit ; 
“ Strychnia, if cautiously ventured on, and 
carefully watched, its absorption insured by 
sprinkling it on a perfectly raw surface, pre- 
venting it from being removed by friction, and 
not mixing it with a mass of greasy matter 
will prove a powerful means of combating 
amaurosis.” Necesse forsan sit haud oleos- 


* Edin. Med. and Surg. Journ. vol. xxxiv. p. 416. 
+ Med. Rep. vol. ii. p. 158. 

am materiam cum strychnia miscere si super- 
ficiei ulceratae adhibeatur ; sed temporibus 
strychnide unguento perfricatis, vidi signa sese 
ostendeére quae probarunt constitutionem affici, 
faustosque effectus sequi; et forsan si cum 
unguento hydrargyri misceatur, vis strychniae 
augeretur. Dr. Shortt unguento utebatur, 
nunc tamen strychniam palpebrae inferioris 
parti internae applicat, palpebrisque clausis per 
oculum distribuitur. Dr. Benatti quoque 
strychnia unguenti forma, numine favente, usus 
est. Insufflatio etiam ab eo laudatur. 

Tumor interdum erysipelatosus secundum 
Doctorem Shortt faciem propter strychniae us- 
um externum occupat, qui facile, axungia ap- 
plicita, removetur. 

Dictum fuit amaurosin a Doctore Shortt 
tractatam denuo rediisse, et remedium non 
certum esse ; factum vero, quatenus vidi, huic 
omnino contradicit. 

Medici strychniam externe ob amaurosin 
usurpantes errarunt, quia nimiam copiam per 
parvam ‘superficiem exulceratam inspergunt 
credentes totam absorptione removeri. Mihi 


vero persuasum est, copiain parvam tantum 

absorberi, quocirca minime sequitur, si quinque 
strychniae grana super crudam superficiem 
parvulae magnitudinis sine effectu sparguntur, 
aeotum eam quantitatem in corpus agentem 
ferre posse. 

Sequentes conclusiones mihi maxime arri- 
dent; Strychniam externe adhibitam amaur- 
osi, ex retina debili vel paralytica, ex aucto 
vel imminuto stimulo naturali, ex vasis ocuili 
congestis, vel ex constitutione haemorrhaguis de- 
bilitata ortae, utilem esse posse. Ne plura di- 
cam in omnibus aegris quorum retinae vis vel 
sensilitas imminuitur, nervi structura nec mu- 
tata nec morbida.* i coecitas ex organico 
cerebri, nervi optici, oculi ipsius, humorumve 
morbo nititur, strychnia non tantum non utilis 
erit, sed multum mali efficiet. 

Remedia nova saepe ob causas prorsus inep- 
tas accipiuntur vel rejictuntur. Unum fallere 


non potest, et in omni casu succedere debet, 


* Notatu dignum est in coecitate perfecta, nimirum, 
cuin xeger inter lucem tenebrasque distinguere non potest, 


strychniain fere nihil efficere. 

aliud omnino deserendum, quia in duobus tri- 
busve experimentis fefellit. Defectus causa 
saepe non investigata, et sine ulla fere ratione 
remedium fastidimus, quod humano generi 
maximum beneficium praebere potuit. Hoc 
de strychnia plus minus dici potest. Cum 
effectus ejus primo innotuerunt, medici plures 
eam omne paralysis exemplum curare posse 
autumarunt, et si semel vel bis non sanabat, 
penitus rejecerunt. Post varia cautaque ex- 
perimenta veram ejus naturam nunc videre 
possumus, et in hac dissertatione exempla, in 
quibus cum vel sine successu usurpari potest, 
notare conatus sum. Omnino certior factus, 
si paralysis species cui adhibetur attente 
consideratur, strychniam auxilium magnum 
praebituram, sanationem accelerando quando 
alia remedia tarda forent, et sanando ubi omnia 
alia nihil efficere possent. Dictum fuit paralyses 
recentes in junioribus saepissime curasse, quae 
sine ullo medicamento ut verisimile est in sani- 
tatem restituerentur. J‘atendum vero est in 
hujusmodi exemplis magna vi pollere, et cura- 
tionem multo faciliorem reddere ; visque quo- 


que Membrorum nervosa saepe subito in his 
5 

; 
exemplis resuscitatur, dum sanatio naturalis gra- 
datim, et post longum tempus tantum perfi- 
citur. Spero quoque exempla jam citata satis 
probare paralyses seniorum diuturnas hoc re- 
medio multum adjuvari. 

Haud meum est consilium strychniam pro 
remedio certominimeque fallaci laudare. Exem- 
pla in quibus infauste adhibita fuit nimis bene 
mihi nota sunt, ut talem opinionem veram esse 
judicarem. Hoc tantum pro certo habeo 
strychniam in paralysi nullo organo laeso pro 
remedio tentari debere, et si magno cum 
judicio, circumspectioneque cauta adhibeatur 
nos raro spe falli : ut verbis ouquier utar, “Je 
ne doute point qu'il n’obtienne généralement 
la confiance que ses premiers succés, semblent 
lui meriter, si toutefois Pon n’exige pas que la 
noix vomique soit plus infallible contre la para- 
lysie que ne Pa jamais été le quinquina contre 
les fiévres intermittentes, ou le mercure contre 
les maladies syphilitiques.” 


FINIS. 

